tripathysagar/odia_wiki huggingface dataset:
ସୁନୀତା ଗରାବଡ଼ୁ  (ଜନ୍ମ: ୨୫ ଜାନୁଆରୀ ୧୯୯୦) ଓଡ଼ିଶାର ପ୍ରଥମ ମହିଳା ଭାବରେ କ୍ରିକେଟ୍‌ ମ୍ୟାଚ୍‌ରେ କମେଣ୍ଟ୍ରି କରିଛନ୍ତି  । ସେ ନାଗପୁରରେ ଅନୁଷ୍ଠିତ ହୋଇଥିବା  "୨୦୧୬ ଆଇସିସି ଟି-୨୦ ବିଶ୍ୱକପ୍ ‌ "ରେ କମେଣ୍ଟ୍ରି କରିଥିଲେ । ଏହା ଛଡ଼ା ସେ ଜଣେ ଅଭିନେତ୍ରୀ ତଥା ମଡେଲ୍ । କିଛି ଓଡ଼ିଆ ଚଳଚ୍ଚିତ୍ର ଓ ଟେଲିଭିଜନ ଧାରାବାହିକରେ ଅଭିନୟ କରିଛନ୍ତି । ଜନ୍ମ ଓ ପରିବାର ସୁନୀତା ୨୫ ଜାନୁଆରୀ ୧୯୯୦ ମସିହାରେ ଭୁବନେଶ୍ୱରରେ ଜନ୍ମ ଗ୍ରହଣ କରିଥିଲେ । ସୁନୀତାଙ୍କ ବାପା ଶ୍ରୀପତି ଗରାବଡ଼ୁ ଜଣେ ବ୍ୟବସାୟୀ ଏବଂ ମାଆ ଲଳିତା ଗରାବଡ଼ୁ ଗୃହିଣୀ । ଦୁଇ ଭାଇ ଭଉଣୀରେ ସୁନୀତା ହେଉଛନ୍ତି ସାନ । ଶିକ୍ଷା ବିଜେବି ସ୍ୱୟଂଶାସିତ ମହାବିଦ୍ୟାଳୟରୁ ସ୍ନାତକ କରିଛନ୍ତି । ସେ ଏୟାର୍ ହୋଷ୍ଟେସ୍ ଟ୍ରେନିଂ ମଧ୍ୟ ନେଇଛନ୍ତି । ଉପସ୍ଥାପନା ଉପସ୍ଥାପିକା ଭାବେ ସୁନୀତା ବିଧିବଦ୍ଧ ଭାବେ କୌଣସି ପ୍ରଶିକ୍ଷଣ ଲାଭ କରି ନାହାନ୍ତି । ୨୦୦୮ ମସିହାରେ ସେ ଆଙ୍କରିଂ କରିବାର ସୁଯୋଗ ଲାଭ କରିଥିଲେ । ସାଧାରଣତଃ ସେ ଜଣେ ଭିଡ଼ିଓ ଜକି ଭାବେ ପରିଚିତ । ଓଡ଼ିଶାରେ ଆୟୋଜିତ ହୋଇଥିବା ବିଭିନ୍ନ ପ୍ରକାରର କାର୍ଯ୍ୟକ୍ରମର ଜଣେ ସଫଳ ଉପସ୍ଥାପିକା ଭାବେ ନିଜର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଛନ୍ତି ।  "ଖେଳ" ,  "ଟିଭି ସୋ" ,  "ଷ୍ଟେଜ୍ ସୋ" ,  "ରିୟଲିଟି ସୋ"  ଏବଂ  "କମେଡ଼ି ସୋ"  ପରି ବିଭିନ୍ନ ସୋରେ ସେ ଆଙ୍କରିଂ କରିଛନ୍ତି ।  "ଗୁଡ଼୍ ବଏ"  ଫିଲ୍ମ୍ ହେଉଛି ସୁନୀତାଙ୍କ ଅଭିନୀତ ପ୍ରଥମ ଫିଲ୍ମ । ଇଂରାଜି ଭାଷାର ଦକ୍ଷତା ଏବଂ କମେଣ୍ଟ୍ରି କରିବାର ନିଆରା ଶୈଳୀ ସୁନୀତାଙ୍କୁ ଏକ ନୂତନ ପରିଚୟ ସୃଷ୍ଟି କରିବାରେ ସାହାଯ୍ୟ କରିଛି । ଖେଳ ଆଇପିଏଲ ବିଶାଖାପାଟଣା ଆଇପିଏଲ୍ କଟକ ହକି ଚାମ୍ପିଅନ୍ସ ଟ୍ରଫି ହକି ଇଣ୍ଡିଆନ୍ ଲିଗ୍  (ଭୁବେନଶ୍ୱର) ଇଣ୍ଟରନ୍ୟାସନାଲ୍ ଟୁର୍ଣ୍ଣାମେଣ୍ଟ୍ ଦୂରଦର୍ଶନ କମେଡି ଦରବାର  (ତରଙ୍ଗ) କିଛି କଥା କିଛି ଗୀତ  (ତରଙ୍ଗ) ବୁମ୍ ସାକା ଲାକା  (ଈ-ଟିଭି) ଇ-ନିୟୁଜ୍‌  (ଓଟିଭି) ବ୍ରାଣ୍ଡ୍ / କର୍ପୋରେଟ୍ ସ୍ୟାମ୍‌ସଙ୍ଗ୍ ସୋନି ଏମ୍.ଆର୍.ଏଫ୍ ଆଇଟିସି ରିଲ୍ୟାନ୍ସ ଟାଟା ମୋଟର୍ସ କୋଲ୍ଗେଟ୍ କ୍ୟାଟର୍ପିଲାର ସିଗ୍ରାମସ୍ ଅଲଟ୍ରାଟେକ୍ ସିମେଣ୍ଟ୍ ୟୁନିନର୍ ହିରୋ ମୋଟରସାଇକେଲସ୍ ହୋଣ୍ଡା ପିରାମଲ୍ ହେଲଥ୍କେୟାର୍ ଭୋଡାଫୋନ୍ ଆଇସି.ଆଇସି.ଆଇ ବ୍ୟାଙ୍କ୍ କାର୍ଯ୍ୟକ୍ରମ ଇଣ୍ଡିଆନ୍ ପ୍ରିମିୟର୍ ଲିଗ୍ ଏଣ୍ଟରଟେନ୍ମେଣ୍ଟ୍ ଇଭେଣ୍ଟ୍ ଓ୍ବିଥ୍ ଲିଡ଼ିଙ୍ଗ୍ ବଲିଉଡ଼୍ ସିଙ୍ଗର୍ ଫ୍ୟାଶନ୍ ସୋ ଏବଂ ବିୟୁଟି ପ୍ରଡଗ୍ଟ ଲଞ୍ଚ୍ ମଲ୍ ପ୍ରମୋଶନ୍ ଅଭିନୟ ଜୀବନ ସୁନୀତା ଉପସ୍ଥାପିକା ଭାବରେ କାର୍ଯ୍ୟ କରିବା ବ୍ୟତୀତ କିଛି ଦୂରଦର୍ଶନ ଧାରାବାହିକ ଓ ଓଡ଼ିଆ କଥାଚିତ୍ରରେ ଅଭିନୟ କରିଥିଲେ  । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ଅଭିନୟ କରିଥିଲେ । ୨୦୧୨ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଗୁଡ୍ ବୟ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ ।
ଲୁମ ..., ଭାରତୀୟ ରାଜ୍ୟ ସିକ୍କିମର ଉତ୍ତର ସିକ୍କିମ ଜିଲ୍ଲାର ଏକ ଗ୍ରାମ । ଏହାର ଆଞ୍ଚଳିକ କୋଡ 260880 ।
କାର୍ବିଡୋପା/ଲେଭୋଡୋପା, ଅନ୍ୟ ପରିଚିତ ନାମ ଲେଭୋକାର୍ବ ଓ କୋକେୟାରଡୋପା, ଦୁଇଟି ଔଷଧ କାର୍ବିଡୋପା ଓ ଲେଭୋଡୋପାର ମିଶ୍ରଣରେ ତିଆରି । ଏହା ପ୍ରାଥମିକ ଭାବରେ ପାର୍କିନସନ ରୋଗ ରୋଗର ଲକ୍ଷଣ ଉପଶମ ନିମନ୍ତେ ବ୍ୟବ‌ହାର କରାଯାଏ, କିନ୍ତୁ ରୋଗର ଧାରା ବଦଳେନାହିଁ । ଏହା ପାଟି ମାଧ୍ୟମରେ ଦିଆଯାଏ ।ଏହାର ପ୍ରଭାବ ଆରମ୍ଭ ହେବା ନିମନ୍ତେ ୨ରୁ ୩ ସପ୍ତାହ ଲାଗେ । ପ୍ରତ୍ୟେକ ଡୋଜର ପ୍ରଭାବ ଦଶ ମିନିଟ ମଧ୍ୟରେ ପ୍ରକାଶ ପାଏ ଓ ୫ ଘଣ୍ଟା ପର୍ଯ୍ୟନ୍ତ ରହେ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଚଳପ୍ରଚଳ ସମସ୍ୟା ଓ ଅଇ ମୂଖ୍ୟ । ଅଧିକ ଗମ୍ଭୀର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅବସାଦ, ଠିଆ ହେଲେ ନିମ୍ନ ରକ୍ତଚାପ ହୁଏ, ହଠାତ ନିଦୁଆ ଲାଗେ, ସାଇକୋସିସ ଓ ଜୁଆ ଖେଳିବା ମାନସିକତା ଦେଖାଯାଏ । ଲେଭୋଡୋପା ଭାଙ୍ଗିବା ପ୍ରଣାଳୀକୁ କାରିଡୋପା ମସ୍ତିଷ୍କ ବାହାରେ ପ୍ରତିରୋଧ କରେ । ମସ୍ତିଷ୍କ ଭିତରେ ଲେଭୋଡୋପା ଡୋପାମିନରେ ପରିଣତ ହୋଇ ତାହାର କାର୍ଯ୍ୟ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ମଧ୍ୟମ ଧରଣର ଦାମିକା ସାରା ପୃଥବୀରେ ଏହାର ହୋଲସେଲ ମୂଲ୍ୟ ମାସକୁ ପ୍ରାୟ ୧.୮୦ରୁ ୩.୦୦ ଆମେରିକୀୟ ଡଲାର । ଆମେରିକାରେ ଏହାର ମୂଲ୍ୟ ୫୦ରୁ ୧୫୦ ଆମେରିକୀୟ ଡଲାର ।।
ଫେସବୁକ ମେସେଞ୍ଜର  (ଅଥବା ମେସେଞ୍ଜର) ହେଉଛି ଫେସବୁକଦ୍ୱାରା ତିଆରି କରାଯାଇଥିବା ଏକ ତତ୍କ୍ଷଣାତ ସନ୍ଦେଶ ସେବା  । ଏହା ୨୦୦୮ ମସିହାରେ ପ୍ରଥମକରି ଫେସବୁକ ଚାଟ ଭାବେ ଉନ୍ମୋଚିତ ହୋଇଥିଲା ଏବଂ ୨୦୧୦ ମସିହାରେ ଏହାକୁ ଫେସବୁକ ମେସେଞ୍ଜର ନାମରେ ନାମିତ କରାଯିବା ସହିତ, ଆଣ୍ଡ୍ରୋଏଡ଼ ଏବଂ ଆଇଓଏସ ଆପ ମଧ୍ୟ ବଜାରକୁ ଛଡା ଯାଇଥିଲା । ଏହାକୁ ବ୍ୟବହାର କରି, ବ୍ୟବହାର କରୁଥିବା ବ୍ୟକ୍ତି ଫେସବୁକରେ ସଂପୃକ୍ତ ଥିବା ବ୍ୟକ୍ତି ବିଶେଷଙ୍କ ସହିତ ବର୍ତ୍ତାଳାପ, ଭିଡ଼ିଓ କଲ ଏବଂ ଭଏସ କଲ କରିପାରନ୍ତି । ଏଥି ସହିତ, ଏଥିରେ ଷ୍ଟିକର, ଚିତ୍ର ଏବଂ ଫାଇଲ ପଠାଇବାର ବନ୍ଦୋବସ୍ତ ମଧ୍ୟ ରହିଛି ।
ରାସ ନୟାଗଡ଼ଜିଲ୍ଲାର ଏକ ଲୋକ ନାଟ୍ୟକଳା । ରାଧା କୃଷ୍ଣଙ୍କ ଗୋପୀଙ୍କ ଗହଣରେ ନୃତ୍ୟ ଆସରକୁ ରାସଦଳ, ରାସଲୀଳା ମାଧ୍ୟମରେ ପରିବେଷଣ କରିଥାନ୍ତି । ହିନ୍ଦୁ ଧର୍ମର କିମ୍ବଦନ୍ତୀ ଅନୁଯାୟୀ ଶ୍ରୀକୃଷ୍ଣ ସହ ରାଧା ବୃନ୍ଦାବନର କୁଞ୍ଜକାନନରେ ରାସ ରଚନା କରିଥିଲେ । ଓଡ଼ିଆ ଭାଗବତର ଦଶମ ସ୍କନ୍ଧର ୩୦ରୁ ୩୪ ଅଧ୍ୟ୍ୟାୟରେ କୃଷ୍ଣଙ୍କ ରାସଲୀଳା ବର୍ଣ୍ଣିତ ହୋଇଛି ।  ରାସ ର ବୈଶିଷ୍ଟ୍ୟ ହେଲା କୃଷ୍ଣ ସମ୍ବନ୍ଧ, ପରମାତ୍ମା ସମ୍ବଳ ବା ବ୍ରହ୍ମ ସହିତ ସମ୍ବନ୍ଧ । ସାଧୁସନ୍ଥ ରାସଲୀଳାକୁ ମହାଯୋଗ ଭାବେ ଅଭିହିତ କରିଛିନ୍ତି । ଏହାକୁ କାମ ବିଜୟ ଲୀଳା ବା ସମସ୍ତଙ୍କ ସହିତ ପ୍ରେମ ସମ୍ପର୍କ ରଖି ଅନାସକ୍ତ ରହିବାର କଳା କୁହାଯାଇଛି । ଶ୍ରୀମଦ ଭାଗବତରେ ଉଲ୍ଲେଖ ଅଛି-  ରାସୋତ୍ସବଃ ସମ୍ପ୍ରବୃତ୍ତୋ ଗୋପୀ ମଣ୍ଡଲ ମଣ୍ଡିତଃ, ଯୋଗେଶ୍ୱରେଣ କୃଷ୍ଣେନ ତାସାଂ ମଧ୍ୟେ ଦ୍ୱୟୋର୍ଦ୍ୱୟୋଃ । କୃଷ୍ଣ ଦୁଇଦୁଇଜଣ ଗୋପୀଙ୍କର ମଝିରେ ସ୍ୱୟଂ ଆବିର୍ଭାବ ହୋଇ ସେମାନଙ୍କ ଗଳାରେ ହାତ ଛନ୍ଦି ନୃତ୍ୟ ଆରମ୍ଭ କରିଥିଲେ । ଏହିଭଳି ଜଣେ ଗୋପୀ ଓ ଜଣେ କୃଷ୍ଣ ସେତେବେଳେ ଏପରି କ୍ରମ ଥିଲା । ଏହିପରି ହଜାର ହଜାର ଗୋପୀଙ୍କଦ୍ୱାରା ଶୋଭାୟମାନ କୃଷ୍ଣଙ୍କ ରାସୋତ୍ସବ ଆରମ୍ଭ ହୋଇଥିଲା । ରାସମଣ୍ଡଳରେ ସମସ୍ତ ଗୋପୀ ସେମାନଙ୍କର ପ୍ରିୟ କୃଷ୍ଣଙ୍କ ସହିତ ନୃତ୍ୟ କରିଥିଲେ । ରାସଲୀଳା ଆୟୋଜନ କାର୍ତ୍ତିକ ପୂର୍ଣ୍ଣିମାରେ ଗୋପନାରୀମାନଙ୍କ ମେଳରେ ରାଧାକୃଷ୍ଣଙ୍କର ନୃତ୍ୟୋତ୍ସବ ହୋଇଥିବାରୁ କାର୍ତ୍ତିକ ମାସର ପୂର୍ଣ୍ଣିମାକୁ ରାସ ପୂର୍ଣ୍ଣିମା ବୋଲି କୁହାଯାଏ । ଏହି ଅବସରରେ ଓଡ଼ିଶାର ବିଭିନ୍ନ ସ୍ଥାନରେ ବୈଷ୍ଣବମାନେ ରାସ ଉତ୍ସବ ଆୟୋଜନ କରିଥାନ୍ତି । କାର୍ତ୍ତିକ ଶୁକ୍ଳ ଏକାଦଶୀ ତିଥୀରୁ ଅାରମ୍ଭ ହେଉଥିବା ଏହି ଉତ୍ସବ କାର୍ତ୍ତିକ ପୂର୍ଣ୍ଣମୀ ଦିନ ଉଦଯାପିତ ହୁଏ । ରାସ କୁଞ୍ଜ ରାସଲୀଳା ପାଇଁ ବୃନ୍ଦାବନ କୁଞ୍ଜ ଭଳି ରାସକୁଞ୍ଜ ପ୍ରତିକୃତି ତିଆରି ହୋଇଥାଏ । କୃଷ୍ଣ ରାଧାଙ୍କ ସହ ବୃନ୍ଦାବନର କୁଞ୍ଜକାନନରେ ପ୍ରତିଛବିକୁ ରାସ କୁଞ୍ଜମାନଙ୍କରେ ଉପସ୍ଥାପନା କରାଯାଏ । ରାଧାକୃଷ୍ଣଙ୍କ ଅମୃତ ପ୍ରେମ କଥାକୁ ସଚିତ୍ର ଅାକାରରେ ବିଭିନ୍ନ ରାସ କୁଞ୍ଜରେ ଗାନ କରାଯାଏ । କଳାକାରମାନଙ୍କୁ ନେଇ ନୃତ୍ୟ ଗୀତ ମାଧ୍ୟମରେ ଏହା ପରିବେଷଣ କରାଯାଏ । କୁଞ୍ଜରେ ପ୍ରତ୍ୟହ ସଂଧ୍ୟରେ ତୁଳସୀ ବନ୍ଦନା, ଅାକାଶ ଦୀପ ପ୍ରତିଷ୍ଠା, ମଙ୍ଗଳ ଅାରତୀ ସହିତ ଓଡ଼ିଆ ଭାଗବତର ଦଶମ ସ୍କନ୍ଧର ୩୦ରୁ ୩୪ ଅଧ୍ୟ୍ୟାୟରେ ବର୍ଣ୍ଣିତ ରାସଲୀଳା କଳାକାର ମାନଙ୍କଦ୍ୱାରା ଉପସ୍ଥାପନା ହୋଇଥାଏ ।
ଓଏ ଅଞ୍ଜଲି ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମନ ବର୍ମା । ଦେବାଶିଷ ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ରମାଶଙ୍କର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସ୍ୱରାଜ ବାରିକ, ମାନବୀ ପଟେଲ, ଶ୍ରେୟାନ ନାୟକ, ଯୋଗେଶ ଜୋଜୋ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହା ଅକ୍ଟୋବର ୧୪ ତାରିଖରେ ମୁକ୍ତିଲାଭ କରିଥିଲା । ଅଭିନୟ ସ୍ୱରାଜ ବାରିକ ମାନବୀ ପଟେଲ ଶ୍ରେୟାନ୍ ନାୟକ ଯୋଗେଶ ଜୋଜୋ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଶ୍ୱଜିତ ମହାପାତ୍ର, ଦୀପ୍ତିରେଖା ପାଢ଼ୀ, ହ୍ୟୁମାନ ସାଗର, ସୌରଭ, ଆଶୁତୋଷ ମହାନ୍ତି, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୭ ଅପ୍ରେଲ ବର୍ଷର ୯୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୯୮ତମ  । ବର୍ଷ ଶେଷ ହେବା ପାଇଁ ଆଉ ୨୬୮ ଦିନ ବାକି ଅଛି ।
ଖଳିଆପାଲି, ଭାରତୀୟ ରାଜ୍ୟ ଓଡ଼ିଶାର ବରଗଡ଼ ଜିଲ୍ଲାର ଏକ ଗ୍ରାମ । ଜନସଂଖ୍ୟା ୨୦୦୧ ମସିହା ଜନଗଣନା ଅନୁସାରେ ଏହି ସହରର ଜନସଂଖ୍ୟା ୫,୨୫୭ ଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୫୨% ଥିବା ବେଳେ ମହିଳା ସଂଖ୍ୟା ୪୮% ଥିଲା । ଏଠାରେ ସାକ୍ଷ୍ୟରତା ହାର ୭୬% ଯାହା ଜାତୀୟ ହାରଠାରୁ ଢେର ଅଧିକ । ପୁରୁଷ ସାକ୍ଷରତା ହାର ୮୩ % ହେଇଥିବା ବେଳେ ମହିଳା ସାକ୍ଷ୍ୟରତା ହାର ୬୮% ଥିଲା । ଏଠାରେ ୬ ବର୍ଷରୁ କମ ସଂଖ୍ୟା ୧୦% ଥିଲା । ୧୯୭୨ ମସିହାରୁ ଏଠାରେ ଏକ ପଞ୍ଚାୟତ ସ୍କୁଲ ଅଛି ।
ରିସସିଟେଟିଭ ହିଷ୍ଟେରୋଟୋମି  (ଅନ୍ୟ ନାମ / ) ଏକ ଅସ୍ତ୍ରୋପଚାର ଯାହା ହୃଦ୍‌ପାତ ହୋଇଥିବା ଏକ ଗର୍ଭବତୀ ମହିଳାଙ୍କୁ ବଞ୍ଚେଇବା ପାଇଁ କରାଯାଏ  । ଏହି ପଦ୍ଧତି ପାଇଁ ଗର୍ଭାଶୟର ଆକାର ନାଭି ଉପରକୁ ଥିବା ଆବଶ୍ୟକ । ଏହି ପଦ୍ଧତିରେ ମହାଧମନୀ/ ଆଓର୍ଟା ଓ ଇନଫିରିଅର ଭେନାକାଭା ଦ୍ୱୟକୁ ସଙ୍କୁଚିତ ହେବାରୁ ରକ୍ଷା କରିବା ପାଇଁ ଗର୍ଭସ୍ଥ ଶିଶୁକୁ ଗର୍ଭାଶୟରୁ ବାହାର କରିଦିଆଯାଏ । ଏହା ମାତାର ବଞ୍ଚିବା ସମ୍ଭାବନାକୁ ଉନ୍ନତ କରିଥାଏ ଏବଂ ଏକ ଜୀବନ୍ତ ଶିଶୁକୁ ମଧ୍ୟ ପ୍ରସବ କରିପାରେ  ମହିଳାଙ୍କ ହୃତ୍‌ପିଣ୍ଡ ବନ୍ଦ ହେବାର ୪ ମିନିଟ ମଧ୍ୟରେ ଏହି ପ୍ରକ୍ରିୟା ଆରମ୍ଭ ହେବା ଉଚିତ  ଗର୍ଭାଶୟର ଉପର ଭାଗରୁ ବ୍ୟୁବିକ ଅସ୍ଥି ପର୍ଯ୍ୟନ୍ତ ଚର୍ମରେ ଏକ ଆଲମ୍ବ ଇନସିସନ ଦିଆଯାଏ । କ୍ଷେତ୍ରକୁ ଖୋଲା ରଖିବା ପାଇଁ ରିଟ୍ରାକ୍ଟରଗୁଡିକ ବ୍ୟବହୃତ ହୁଏ ଏବଂ ମୂତ୍ରାଶୟକୁ ତଳକୁ ଠେଲି ଦିଆଯାଏ  ଗର୍ଭାଶୟର ତଳ ଅଂଶରେ ଏକ ଛୋଟ ଆଲମ୍ବ କଟା ହୋଇଥାଏ ଏବଂ ଏହାକୁ ଉପରକୁ ପ୍ରସାରିତ କରିବା ପାଇଁ ଦାଢ଼ହୀନ କଇଁଚି ବ୍ୟବହାର କରାଯାଏ  ଏହା ପରେ ଶିଶୁଟିକୁ ବାହାରକୁ ଅଣାଯାଏ ଓ ତାହାର ବାୟୁପଥକୁ ସକସନ କରି ପରିଷ୍କାର କରାଯାଏ ଏବଂ ନାହିକୁ କ୍ଲାମ୍ପ କରିଦିଆଯାଏ । ଶିଶୁର ବଞ୍ଚିବାର ସମ୍ଭାବନା ୭୦% ପର୍ଯ୍ୟନ୍ତ ଥାଏ  ଏହି ପଦ୍ଧତି କ୍ୱଚିତ୍ କରାଯାଇଥାଏ କାରଣ ୩୦,୦୦୦ ଗର୍ଭବତୀ ମହିଳାଙ୍କ ମଧ୍ୟରୁ ପ୍ରାୟ ଜଣେ ମାତ୍ର ହୃଦ୍‌ପାତରେ ଆକ୍ରାନ୍ତ ହୋଇଥାଏ  ଏହା ପ୍ରସୂତି ବିଶେଷଜ୍ଞ, ଜରୁରୀକାଳୀନ ଚିକିତ୍ସକ ବା ସର୍ଜନଙ୍କଦ୍ୱାରା କରାଯାଏ । ଏକ ହଜାର ବର୍ଷ ଧରି ଏହି ପଦ୍ଧତିକୁ ବର୍ଣ୍ଣନା କରାଯାଇଥିବାବେଳେ, ୧୮୦୦ ଶତକର ଶେଷ ଭାଗରେ ଶିଶୁମାନେ ବଞ୍ଚିବା ରେକର୍ଡ଼ ଏବଂ ୧୯୦୦ ଶତକ ଶେଷ ଭାଗରେ ମା ବଞ୍ଚିବା ସଂଖ୍ୟାର ରେକର୍ଡ଼ ରଖିବା ଆରମ୍ଭ ହୋଇଥିଲା
ଶ୍ରୀଶୈଳମ ପ୍ରୋଜେକ୍ଟ ସହର ଏକ ଭାରତୀୟ ଜନଗଣନା ସହର   ଅଟେ । ଏହା ଆନ୍ଧ୍ର ପ୍ରଦେଶର କୁର୍ନୋଓଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶ୍ରୀଶୈଳମ ପ୍ରୋଜେକ୍ଟ ସହର ସହରର ମୋଟ ଜନସଂଖ୍ୟା ୨୩୨୫୭ ଅଟେ । ସେଥି ମଧ୍ୟରୁ ୫୩.୮୭% ଜଣ ପରୁଷ ହୋଇଥିବା ବେଳେ ୪୬.୧୩% ଜଣ ନାରୀ ଅଟନ୍ତି । ଶ୍ରୀଶୈଳମ ପ୍ରୋଜେକ୍ଟ ସହରର ସାକ୍ଷରତା ହାର ୬୨.୪୧% ଅଟେ । ଏହା ଜାତୀୟ ହାରଠାରୁ ୨.୪୩% ପ୍ରତିଶତ କମ ଅଟେ । ସେଥିରୁ ୩୯.୫୦% ପ୍ରତିଶତ ପୁରୁଷ ଓ ୨୨.୯୧% ନାରୀ ଅଟନ୍ତି । ୧୩.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଶ୍ରୀଶୈଳମ ପ୍ରୋଜେକ୍ଟ ସହରର ସରକାରୀ ଭାଷା ଅଟେ ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ଅପ୍ରେଲ ବର୍ଷର ୧୧୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୧୫ତମ  । ବର୍ଷ ଶେଷ ହେବା ପାଇଁ ଆଉ ୨୫୧ ଦିନ ବାକି ଅଛି ।
ରାମାନନ୍ଦ ସାଗର ୨୯ ଡିସେମ୍ବର ୧୯୧୭   ୧୨ ଡିସେମ୍ବର ୨୦୦୫   (ଜନ୍ମ ନାମ : ଚନ୍ଦ୍ରମୌଳୀ ଚୋପ୍ରା) ଜଣେ ଭାରତୀୟ ଚଳଚ୍ଚିତ୍ର ନିର୍ଦ୍ଦେଶକ, ପ୍ରଯୋଜକ ଓ ଲେଖକ ଥିଲେ  । ଟେଲିଭିଜନ ଧାରାବାହିକ  'ରାମାୟଣ' 'ର ନିର୍ଦ୍ଦେଶକ ଭାବରେ ସେ ପରିଚିତ ।  'ରାମାୟଣ' ' ୭୮ ଅଧ୍ୟାୟର ଏକ ଧାରାବାହିକ ଥିଲା ଓ ଏହା ଦୂରଦର୍ଶନର ମୁଖ୍ୟ ଚ୍ୟାନେଲରେ ପ୍ରସାରିତ ହେଉଥିଲା । ଏଥିରେ  'ଅରୁଣ ଗୋଭିଲ' ' ରାମ ଭୂମିକାରେ ଓ ' 'ଦୀପିକା ଚିଖାଲିଆ' ' ସୀତା ଭୂମିକାରେ ଅଭିନୟ କରିଥିଲେ । ରାମାନନ୍ଦ ସାଗରଙ୍କୁ ୨୦୦୦ ମସିହାରେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରା ଯାଇଥିଲା । ପ୍ରାରମ୍ଭିକ ଜୀବନ ରାମାନନ୍ଦ, ଭାରତ ବିଭାଜନ ପୂର୍ବ ପଞ୍ଜାବର ଲାହୋର ନିକଟସ୍ଥ  "ଅସଲ ଗୁରୁ କେ" ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପୂର୍ବପୁରୁଷ ଲାଲା ଶଙ୍କର ଦାସ ଚୋପ୍ରା ପେସାୱରରୁ କାଶ୍ମୀରକୁ ଆସିଥିଲେ । ରାମାନନ୍ଦଙ୍କୁ ତାଙ୍କ ଆଇ ପୋଷ୍ୟ ପୁତ୍ର ଭାବେ ଗ୍ରହଣ କରିଥିଲେ ଓ ତାଙ୍କ ନାମ ଚନ୍ଦ୍ରମୌଲୀ ଚୋପ୍ରାରୁ ପରିବର୍ତ୍ତନ କରାଯାଇ ରାମାନନ୍ଦ ସାଗର ରଖା ଯାଇଥିଲା । ତାଙ୍କ ମାଙ୍କ ମୃତ୍ୟୁ ପରେ, ପିତା ଆଉ ଥରେ ବିବାହ କରିଥିଲେ ଓ ସେହି ବିବାହରୁ ଚଳଚ୍ଚିତ୍ର ନିର୍ଦ୍ଦେଶକ ବିଧୁ ବିନୋଦ ଚୋପ୍ରାଙ୍କ ଜନ୍ମ । ରାମାନନ୍ଦ ଓ ବିନୋଦଙ୍କ ମଧ୍ୟରେ ବୟସର ପ୍ରଭେଦ ଥିଲା ୩୫ ବର୍ଷ । ରାମନନ୍ଦ ଆରମ୍ଭରୁ ପିଅନ, ଟ୍ରକ କ୍ଲିନର, ସାବୁନ ବିକ୍ରେତା ଭାବେ ଏବଂ ସୁନା ଦୋକାନରେ କାମ କରିଥିଲେ । ସେ ଦିନବେଳା କାମ କରୁଥିଲେ ଓ ରାତି ବେଳା ପାଠ ପଢୁଥିଲେ । ୧୯୪୨ ମସିହାରେ ସେ ପଞ୍ଜାବ ବିଶ୍ୱବିଦ୍ୟାଳୟରୁ ସ୍ୱର୍ଣ୍ଣପଦକ ସହ ସଂସ୍କୃତ ଓ ପାର୍ସୀ ଭାଷାରେ ସ୍ନାତକ ସମାପ୍ତ କରିଥିଲେ । ସେ  'ଡେଲି ମିଲାପ' ' ନାମ ଖବରକାଗଜର ସମ୍ପାଦକ କାର୍ଯ୍ୟ ମଧ୍ୟ କରିଥିଲେ । ସେ  'ରାମାନନ୍ଦ ଚୋପ୍ରା' ', ' 'ରାମାନନ୍ଦ ବେଦୀ' ' ଓ ' 'ରାମାନନ୍ଦ କାଶ୍ମିରୀ' ' ଆଦି ଭିନ୍ନ ଭିନ୍ନ ନାମରେ ବହୁତ ସାହିତ୍ୟ ସୃଷ୍ଟି କରିଥିଲେ । ସେଥି ମଧ୍ୟରେ କ୍ଷୁଦ୍ରଗଳ୍ପ, ଉପନ୍ୟାସ, କବିତା ଓ ନାଟକ ଆଦି ରହିଥିଲା । ୧୯୪୨ରେ ତାଙ୍କୁ ଯକ୍ଷ୍ମା ବେମାରୀ ହୋଇଥିବା ସମୟରେ ସେ  'ଡାଏରୀ ଅଫ ଏ ଟିବି ପେସେଣ୍ଟ' ' ନାମରେ ଏକ ଖବରକାଗଜ ସ୍ତମ୍ଭ ଲେଖିଥିଲେ । ଏହା ଲାହୋରରୁ ପ୍ରକାଶିତ  'ଆଦାବ-ଏ-ମସରିଖ' 'ରେ ପ୍ରକାଶିତ ହୋଇଥିଲା । ବୃତିଗତ ଜୀବନ ୧୯୩୨ ମସିହାରେ ରାମାନନ୍ଦ ଜଣେ  'କ୍ଲାପର ବୟ' ' ଭାବରେ ' 'ରେଡ଼ର୍ସ ଅଫ ଦ ରେଲ ରୋଡ଼' ' ଚଳଚ୍ଚିତ୍ରରୁ କାମ ଆରମ୍ଭ କରିଥିଲେ । ୧୯୪୯ ମସିହାରେ ସେ ମୁମ୍ବାଇକୁ ଆସିଥିଲେ । ୧୯୪୦ ମସିହାରେ, ରାମାନନ୍ଦ  'ପୃଥିବୀ ଥିଏଟର' 'ରେ ସହାୟକ ମଞ୍ଚ ପରିଚାଳକ ଭାବରେ କାର୍ଯ୍ୟାରମ୍ଭ କରିଥିଲେ । ପୃଥିବୀରାଜ କାପୁରଙ୍କ ତତ୍ତ୍ୱାବଧାନରେ ସେ କିଛି ନାଟକର ନିର୍ଦ୍ଦେଶନା ମଧ୍ୟ ଦେଇଥିଲେ । ରାମାନନ୍ଦ, ରାଜ କାପୁରଙ୍କ ଅଭିନୀତ  'ବରସାତ' ' ଚଳଚ୍ଚିତ୍ରର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ୧୯୫୦ ମସିହାରେ ସେ  'ସାଗର ଆର୍ଟସ' ' ନାମରେ ନିଜର ଏକ ପ୍ରଯୋଜନା ସଂସ୍ଥା ଆରମ୍ଭ କରିଥିଲେ । ଏହି ସଂସ୍ଥା ମାଧ୍ୟମରେ ସେ ଅନେକ ଚଳଚ୍ଚିତ୍ରର ପ୍ରଯୋଜନା ଓ ନିର୍ଦ୍ଦେଶନା କରିଥିଲେ । ୧୯୬୦ ମସିହାରେ  'ପୈଗାମ' ' ଚଳଚ୍ଚିତ୍ରରେ ସଂଳାପ ରଚନା ପାଇଁ ତାଙ୍କୁ ଫିଲ୍ମଫେୟାର ପୁରସ୍କାର ମିଳିଥିଲା । ଘୁଘଣ୍ଟ, ଜୀନ୍ଦେଗୀ ଓ ଆରଜୁ ଆଦି ସଫଳ ଚଳଚ୍ଚିତ୍ର ତାଙ୍କ ପ୍ରଯୋଜିତ ଓ ନିର୍ଦ୍ଦେଶିତ ଥିଲା । ୧୯୬୮ରେ  "ଆଁଖେ ' ଚଳଚ୍ଚିତ୍ରରେ ନିର୍ଦ୍ଦେଶନା ପାଇଁ ତାଙ୍କୁ ଫିଲ୍ମଫେୟାର ପୁରସ୍କାର ମିଳିଥିଲା । ୧୯୭୦ ଦଶକରେ ଗୀତ ଓ ଲଲକାର ଆଦି ଅସଫଳ ହୋଇଥିଲା ଓ ତା ପରେ ୧୯୭୬ ମସିହାରେ ତାଙ୍କ ଚଳଚ୍ଚିତ୍ର  'ଚରସ' ' ଓ ' 'ପ୍ରେମ ବନ୍ଧନ' ' । ୧୯୮୨ରେ ତାଙ୍କ ଚଳଚ୍ଚିତ୍ର  'ଭଗୱତ' ' ମଧ୍ୟ ସଫଳତା ହାସଲ କରିଥିଲା । ୧୯୮୫ ମସିହାରୁ ରାମାନନ୍ଦ ଟେଲିଭିଜନକୁ ପ୍ରବେଶ କରିଥିଲେ । ତାଙ୍କଦ୍ୱାରା ନିର୍ଦ୍ଦେଶିତ  'ରାମାୟଣ' ' ୧୯୮୭ ମସିହା ଜାନୁଆରୀ ୨୫ରେ ପ୍ରସାରଣ ଆରମ୍ଭ ହୋଇଥିଲା । ସେ  'କୃଷ୍ଣ' ', ' 'ଲବ କୁଶ' ', ' 'ବିକ୍ରମ ଔର ବେତାଳ " ଓ ଅଲିଫ ଲୈଲା ଆଦି ଧାରାବାହିକ ମଧ୍ୟ ନିର୍ମାଣ କରିଥିଲେ । ଭାରତ ବିଭାଜନର ଅନୁଭୂତିକୁ ପାଥେୟ କରି, ୧୯୪୮ ମସିହାରେ ରାମାନନ୍ଦ ଔର ଇନ୍ସାନ ମର ଗୟା ନାମରେ ଏକ ହିନ୍ଦୀ-ଉର୍ଦ୍ଦୁ ପୁସ୍ତକ ରଚନା କରିଥିଲେ । ୨୦୦୦ ମସିହାରେ ରାମାନନ୍ଦଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ୨୦୦୫ ମସିହା ଡିସେମ୍ଭର ୧୨ ତାରିଖରେ ମୁମ୍ବାଇଠାରେ ୮୮ ବର୍ଷ ବୟସରେ ସାଗରଙ୍କର ପରଲୋକ ଘଟିଥିଲା । ୨୦୧୯ ମସିହାରେ ରାମାନନ୍ଦଙ୍କ ପୁତ୍ର  'ପ୍ରେମ ସାଗର' ' ପିତାଙ୍କ ଜୀବନୀ ପୁସ୍ତକ ଆନ ଏପିକ ଲାଇଫ: ରାମାନନ୍ଦ ସାଗର, ଫ୍ରମ ବରସାତ ଟୁ ରାମାୟଣ ( : , ) ପ୍ରକାଶ କରିଥିଲେ  ।
ବିନୋଳି , ଭାରତୀୟ ରାଜ୍ୟ ଉତ୍ତରାଖଣ୍ଡର ଅଲମୋରା ଜିଲ୍ଲାର ଏକ ଛୋଟ ସହର । ଏଠାରେ ମୁଖ୍ଯତଃ ବୋହରା ରାଜପୁତ ହିନ୍ଦୁମାନେ ରହନ୍ତି । ଭୌଗୋଳିକ ଅବସ୍ଥିତି ବିନୋଳିର ଭୌଗୋଳିକ ଅବସ୍ଥିତି 29 46 45  79 15 30  ଠାରେ । ଜନସଂଖ୍ୟା ବିନୋଳିର ଜଣ ସଂଖ୍ୟା 2011 ଜନଗଣନା ଅନୁସାରେ 441 ରହିଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 175 ଥିବା ବେଳେ ମହିଳା ସଂଖ୍ୟା 266 ଥିଲା । 6 ବର୍ଷରୁ କମ ସଂଖ୍ୟା ଏଠାରେ 42 ବା 9.52 % ଥିଲା । ଏଠାରେ ସାକ୍ଷ୍ୟରତା ହାର ଉତ୍ତରାଖଣ୍ଡ ରାଜ୍ୟର ସାକ୍ଷ୍ୟରତା ହାରଠାରୁ ସାମାନ୍ଯ କମ ବା 76.19% ରହିଥିଲା । କିନ୍ତୁ ଏଠାରେ ପୁରୁଷ ସାକ୍ଷ୍ୟରତା ହାର 96.15 ରହିଥିଲା । ପର୍ଯ୍ୟଟନ ଏଠାରେ ପ୍ରାଚୀନ ହିନ୍ଦୁ ମନ୍ଦିର ରହିଛି । ଏହା ହିମାଳୟ ନିକଟରେ ଏକ ପର୍ବତର ଶିକ୍ଷାରରେ ରହିଥିବାରୁ ଏଠାରେ ଜଳବାଯୁ ଅତ୍ୟନ୍ତ ମନୋରମା ରହିଥାଏ ଓ ବହୁ ସଂଖ୍ୟାରେ ପର୍ଯ୍ୟଟକ ଆସିଥାନ୍ତି ।
ଦାଶରଥୀ ଜେନା  (୨୦ ଜାନୁଆରୀ ୧୯୫୦ - ୨୫ ମଇ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ରାଜନୀତିରେ ସେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଦାଶରଥୀ ଜେନା ୧୯୫୦ ମସିହାର ଜାନୁଆରୀ ମାସ ୨୦ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୁରୁଜୁ ଜେନା । ତାଙ୍କର ପତ୍ନୀଙ୍କ ନାମ ଚମ୍ପାବତୀ ଜେନା । ଦାଶରଥୀଙ୍କର ୨ ପୁଅ ଥିଲେ । ରାଜନୈତିକ ଜୀବନ ଦାଶରଥୀ ଜେନା ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଦାଶରଥୀ ଜନତା ପାର୍ଟିର ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧୭,୮୦୪ ଖଣ୍ଡ ଭୋଟ ପାଇ ୨ୟ ସ୍ଥାନରେ ରହି ପରାଜିତ ହୋଇଥିଲେ । ଏହି ନିର୍ବାଚନର ବିଜୟୀ ପ୍ରାର୍ଥୀ ଜୟଦେବ ଜେନା ତାଙ୍କୁ ୧୩,୭୫୬ ଖଣ୍ଡ ଭୋଟରେ ପରାସ୍ତ କରିଥ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଦାଶରଥୀ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଜନତା ଦଳର ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୪୮,୯୪୭ ଖଣ୍ଡ ଭୋଟ ପାଇ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଜୟଦେବ ଜେନାଙ୍କୁ ୧୫,୬୩୩ ଖଣ୍ଡ ଭୋଟରେ ପରାଜିତ କରିଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ଦାଶରଥୀ ଜେନା ୨୦୦୧ ମସିହାର ମଇ ମାସ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୧ ବର୍ଷ ବୟସ ହୋଇଥିଲା ।
ଡାଇମରକାପ୍ଟୋସକସିନିକ ଏସିଡ  (ଇଂରାଜୀ ଭାଷାରେ ବା ଅନ୍ୟ ନାମ ସକସିମର/ ) ଏକ ଔଷଧ ଯାହା ସୀସା, ପାରଦ ଓ ଆର୍ସେନିକ ବିଷକ୍ରିୟା ନିମନ୍ତେ ବ୍ୟବ‌ହାର କରାଯାଏ  । ଏନେକ ନିର୍ଣ୍ଣୟାତ୍ମକ ପରୀକ୍ଷାରେ ଏହା ଟେକନେସିଅମ-୯୯ଏମ  ( -99 ) ସ‌ହିତ ରେଡିଓଲେବୁଲ କରି ବ୍ୟବ‌ହାର କରାଯାଏ  । ଏହା ୧୯ ଦିନ ନିମନ୍ତେ ପାଟିରେ ଦିଆଯାଏ । ଆଉ ଥରେ ଦେବାକୁ ଆବଶ୍ୟକ ହେଲେ ଅତି କମ୍‌ରେ ୨ ସପ୍ତାହ ବ୍ୟବଧ୍ୟାନ ଆବଶ୍ୟକ । ଏହାର ସାଧାରଣ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ରାସ ଓ କମ୍ ନିଉଟ୍ରୋଫିଲ ସ୍ତର   ହେବା ଦେଖାଯାଏ । ଯକୃତ ସମସ୍ୟା   ଓ ଆଲର୍ଜି ପ୍ରତିକ୍ରିୟା   ଦେଖାଯାଇପାରେ । ଗର୍ଭାବସ୍ଥାରେ ଶିଶୁପ୍ରତି ନିରାପତ୍ତା ପ୍ରସଙ୍ଗ ସ୍ପଷ୍ଟ ହୋଇନାହିଁ । ଏହା ଚିଲେସନ ଥେରାପି   ପରିବାରର ଏହା ସଦସ୍ୟ । ସୀସା ଓ ଅନ୍ୟାନ୍ୟ ଓଜନିଆ ଧାତୁ ସ‌ହିତ ବନ୍ଧନ ସୃଷ୍ଟିକରି ପରିସ୍ରାରେ   ନିଷ୍କାସିତ ହୋଇଯାଏ । ସନ ୧୯୫୦ରୁ ଚିକିତ୍ସା କ୍ଷେତ୍ରରେ ଡାଇମରକାପ୍ଟୋସକସିନିକ ଏସିଡ ବ୍ୟବ‌ହାର ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ ନାମରେ   ସନ ୨୦୧୫ ସୁଦ୍ଧା ବିକ୍ରୟ ହୋଇନାହିଁ । ଗୋଟିଏ କୋର୍ଷ ଚିକିତ୍ସାରେ ପ୍ରାୟ ୨୦୦ ଡଲାର  (ଏକ ୧୦୦ମିଗ୍ରା ବଟିକାର ଦାମ୍ ୬.୬୩ ଡଲାର) ଖର୍ଚ୍ଚ ହୁଏ  । ଭାରତରେ ଏକ ୧୦୦ମିଗ୍ରା ବଟିକାର ମୂଲ୍ୟ ପ୍ରାୟ ୧.୨୪ ଡଲାର ।
ରାମଚଉରା ମନ୍ଦିର , ଭାରତୀୟ ରାଜ୍ୟ ବିହାରର ହାଜିପୁର ସହରରେ ଥିବା ଏକା ହିନ୍ଦୁ ମନ୍ଦିର । ଏହା ଭଗବାନ ରାମଙ୍କ ଉପାସନା ପାଇ ରହିଛି ଓ ଏହା ହଜିପୁରର ହେଲାବଜାରର ରାମଭଦ୍ରଠାରେ ରହିଛି ।ଏହି ସ୍ଥାନ ରାମାୟଣ ସମୟରେ ରହିଥିବାର ବିଶ୍ୱାସ କରାଯାଏ ଓ ଭଗବାନ ରାମ ଏଠାକୁ ଜଣକପୁର ଯିବା ସମୟରେ ଆସିଥିବାର ଜଣାଯାଏ । ଏଠାରେ ବାର୍ଷିକ ରାମ ନବମୀ ପର୍ବ ପାଳିତ ହେଇଥାଏ । ଏଠାରେ ସେହି ସମୟରେ ଏକା ମେଳାର ମଧ୍ୟ ଆୟୋଜନ ହେଇଥାଏ । ଏଠାରେ ଖୋଦନରୁ ମିଳିଥିବା ପ୍ରତ୍ନତାତ୍ୱିକ ଦ୍ରବ୍ଯ ସବୁ ପାଟଣା ମିଉଜିଆମରେ ରଖା ଯାଇଛି । ବ୍ୟୁପତ୍ତି ଚଉରାକୁ ଭୋଜପୁରୀରେ ଫୁଲ ବଗିଚା କୁ ବୁଝାଏ । ଦେବତା ଭଗବାନ ରାମ ଏଠାରେ ଆରାଧ୍ୟ ଦେବତା । ତାପ୍ତର୍ଜ୍ୟ ଗ୍ୟାଲେରି ପୁନଶ୍ଚ ଦେଖଣା ଆଧାର ବାହାର ଲିଙ୍କ ?
ସାଲୁର ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ବିଜିଅ‌‌ନଗରଅମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଲୁର ୧୮.୫୧୬୫ ଉତ୍ତର ଅକ୍ଷାଂଶ ଓ ୮୩.୨୦୫୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୯୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଲୁର ସହରର ମୋଟ ଜନସଂଖ୍ୟା ୪୮୩୬୨ ଅଟେ । ସେଥି ମଧ୍ୟରୁ ୪୯.୦୭% ଜଣ ପରୁଷ ହୋଇଥିବା ବେଳେ ୫୦.୯୩% ଜଣ ନାରୀ ଅଟନ୍ତି । ସାଲୁରର ସାକ୍ଷରତା ହାର ୫୮.୫୪% ଅଟେ । ଏହା ଜାତୀୟ ହାରଠାରୁ ୬.୩୦% ପ୍ରତିଶତ କମ ଅଟେ । ସେଥିରୁ ୩୩.୫୬% ପ୍ରତିଶତ ପୁରୁଷ ଓ ୨୪.୯୮% ନାରୀ ଅଟନ୍ତି । ୧୧.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ସାଲୁରର ସରକାରୀ ଭାଷା ଅଟେ । ଗମନାଗମନ ସାଲୁର ସହର ଆଂଧ୍ର ପ୍ରଦେଶର ବିଜୟନଗରଠାରୁ ଓଡ଼ିଶାର ଜୟପୁର ସହର ଦେ‍ଇ ଛତିଶଗଡ଼ର ରାୟପୁର ସହରକୁ ଯାଇଥିବା ଜାତୀୟ ରାଜପଥ ୨୬ ଉପରେ ଅବସ୍ଥିତ ଅଟେ । ଏହି ରାସ୍ତାଟି ଓଡ଼ିଶାର କୋରାପୁଟ ଜିଲ୍ଲାକୁ ଗମନାଗମନ ପାଇଁ ବହୁତ ମହତ୍ୱପୂର୍ଣ୍ଣ ଅଟେ । ଏହି ରାସ୍ତାରେ ବିଜୟନଗରଠାରୁ କୋରାପୁଟ ଯିବା ବେଳକୁ ଆନ୍ଧ୍ର ପ୍ରଦେଶର ଶେଷ ସହର ଅଟେ ଏବଂ ଏହିଠାରୁ ସମତଳ ରାସ୍ତା ଶେଷ ହୋଇ ଘାଟି ରାସ୍ତା  (ପୂର୍ବଘାଟ ପର୍ବତମାଳା ଉପରେ) ଆରମ୍ଭ ହୋଇଥାଏ  ।
ଲେଖା ଚାଲିଛି... ରଘୁବର ଦାସ  (ଜନ୍ମ: ୩ ମଇ ୧୯୫୫) ଜଣେ ଭାରତୀୟ ରାଜନେତା ଯିଏକି ଓଡ଼ିଶାର ୨୬ ତମ ରାଜ୍ୟପାଳ ଭାବରେ କାର୍ଯ୍ୟ କରୁଛନ୍ତି  । ଦାସ ଏହା ପୂର୍ବରୁ ଝାଡ଼ଖଣ୍ଡର ୬ଷ୍ଠ ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ସେ ୨୮ ଡିସେମ୍ବର ୨୦୧୪ରେ ଝାଡ଼ଖଣ୍ଡର ୬ଷ୍ଠ ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ । ସେ ଭାରତୀୟ ଜନତା ପାର୍ଟିର ଅଟନ୍ତି ଏବଂ ଦୁଇଥର ଝାଡ଼ଖଣ୍ଡ ବିଜେପିର ସଭାପତି ଭାବରେ କାର୍ଯ୍ୟ କରିଛନ୍ତି । ବର୍ତ୍ତମାନ ସେ ବିଜେପିର ଜାତୀୟ ଉପ-ରାଷ୍ଟ୍ରପତି । ଟାଟା ଷ୍ଟିଲର ଜଣେ କର୍ମଚାରୀ, ସେ ପାଞ୍ଚ ଥର ବିଧାନ ସଭା ସଦସ୍ୟ ଭାବରେ କାର୍ଯ୍ୟ କରିଥିଲେ, ସେ ୧୯୯୫ରୁ ୨୦୧୯ ପର୍ଯ୍ୟନ୍ତ ଜାମସେଦପୁର ପୂର୍ବର ପ୍ରତିନିଧିତ୍ୱ କରୁଥିଲେ । ସେ ରାଜ୍ୟରେ ବିଜେପି ନେତୃତ୍ୱାଧୀନ ସରକାର ସମୟରେ ଉପମୁଖ୍ୟମନ୍ତ୍ରୀ ଏବଂ ନଗର ଉନ୍ନୟନ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ଆଭ୍ୟନ୍ତରୀଣ ଜରୁରୀକାଳୀନ ପରିସ୍ଥିତିରେ ତାଙ୍କୁ ବାର୍ ପଛରେ ପଠାଯାଇଥିଲା । ସେ ହେଉଛନ୍ତି ରାଜ୍ୟର ପ୍ରଥମ ମୁଖ୍ୟମନ୍ତ୍ରୀ ଯିଏକି ସମ୍ପୂର୍ଣ୍ଣ କାର୍ଯ୍ୟକାଳ ଶେଷ କରିଛନ୍ତି । ପ୍ରାରମ୍ଭିକ ଜୀବନ ସେ ୩ ମଇ ୧୯୫୫ରେ ଟିଏମଏଚ୍ ହସ୍ପିଟାଲ୍ ଜାମସେଦପୁରରେ ଏକ ଇସ୍ପାତ କମ୍ପାନୀ ସହିତ ଶ୍ରମିକ ଚାଭାନ୍ ରାମଙ୍କଠାରେ ଜନ୍ମଗ୍ରହଣ କରିଥିଲେ । ସେ ଟେଲି ଜାତିର ଅଟନ୍ତି । ସେ ଭାଲୁବାସା ହରିଜନ ଉଚ୍ଚ ବିଦ୍ୟାଳୟରୁ ମାଟ୍ରିକ୍ ପାସ୍ କରି ବି.ଏସ୍ । ଜାମସେଦପୁର ସମବାୟ ମହାବିଦ୍ୟାଳୟରୁ । ସେ ସମାନ କଲେଜରୁ ଆଇନ ଅଧ୍ୟୟନ କରି ଏଲ୍‍ଏଲ୍‍ବି ଡିଗ୍ରୀ ହାସଲ କରିଥିଲେ । ଅଧ୍ୟୟନ ପରେ, ସେ ଟାଟା ଷ୍ଟିଲରେ ଏକ ଆଇନ ପ୍ରଫେସନାଲ ଭାବରେ ଯୋଗ ଦେଇଥିଲେ । ସେ ଜଣେ ପୂର୍ବତନ ଆରଏସଏସ କାର୍ଯ୍ୟକର୍ତ୍ତା । ରାଜନୈତିକ ଜୀବନ ଦାସ ତାଙ୍କ କଲେଜ ଦିନରୁ ରାଜନୀତିରେ ଜଡିତ ଥିଲେ । ସେ ରାଜ୍ୟରେ ଜୟପ୍ରକାଶ ନାରାୟଣ - ଟୋଟାଲ୍ ବିପ୍ଳବ ଆନ୍ଦୋଳନରେ ଭାଗ ନେଇଥିଲେ । ତାଙ୍କୁ ଗିରଫ କରାଯାଇ ଗୟାରେ କାରାଗାରରେ ରଖାଯାଇଥିଲା ଏବଂ ଇନ୍ଦିରା ଗାନ୍ଧୀଙ୍କଦ୍ୱାରା ଜରୁରୀକାଳୀନ ପରିସ୍ଥିତି ସମୟରେ ତାଙ୍କୁ ପୁଣି କାରାଗାରରେ ରଖାଯାଇଥିଲା । ପରବର୍ତ୍ତୀ ସମୟରେ, ଦାଶ ୧୯୭୭ରେ ଜନତା ପାର୍ଟିରେ ଯୋଗ ଦେଇଥିଲେ । ପରେ ୧୯୮୦ ମସିହାରେ ସେ ଭାରତୀୟ ଜନତା ପାର୍ଟି  (ବିଜେପି)ରେ ପ୍ରତିଷ୍ଠାତା ସଦସ୍ୟ ଭାବରେ ଯୋଗ ଦେଇଥିଲେ  । ୧୯୮୦ରେ ମୁମ୍ବାଇରେ ବିଜେପିର ପ୍ରଥମ ଜାତୀୟ କମିଟି ବ ଠକରେ ସେ ଅଂଶଗ୍ରହଣ କରିଥିଲେ । ତାଙ୍କୁ ଜାମସେଦପୁରର ସୀତାରାମଡେରାର ୟୁନିଟ୍ ମୁଖ୍ୟ ଭାବରେ ନିଯୁକ୍ତ କରାଯାଇଥିଲା । ପରେ ସେ ନଗର ମୁଖ୍ୟ ସଚିବ ତଥା ଜାମସେଦପୁରର ଉପରାଷ୍ଟ୍ରପତି, ବିଜେପି ସଚିବ ଭାବରେ କାର୍ଯ୍ୟ କରିଥିଲେ ଏବଂ ପରେ ଉପରାଷ୍ଟ୍ରପତି ହୋଇଥିଲେ । ସେ ୧୯୯୫ରେ ଜାମସେଦପୁର ପୂର୍ବରୁ ବିହାର ବିଧାନ ସଭା ସଦସ୍ୟ ଭାବରେ ନିର୍ବାଚିତ ହୋଇଥିଲେ । ସେ ପୁଣି ସମାନ ନିର୍ବାଚନ ମଣ୍ଡଳୀରୁ ପାଞ୍ଚ ଥର ଜିତିଥିଲେ । ୨୦୦୪ରେ ସେ ଝାଡ଼ଖଣ୍ଡରେ ବିଜେପିର ମୁଖ୍ୟ ଭାବରେ ନିଯୁକ୍ତ ହୋଇଥିଲେ । ୨୦୦୫ ାଡ଼ଖଣ୍ଡ ବିଧାନ ସଭା ନିର୍ବାଚନ, ୨୦୦୫ରେ ବିଜେପି ୩୦ଟି ଆସନ ଜିତିଥିଲା । ସେ ୨୦୦୫ରେ ଅର୍ଜୁନ ମୁଣ୍ଡାଙ୍କ ଅଧୀନରେ ଏନଡିଏ ସରକାର ସମୟରେ ନଗର ଉନ୍ନୟନ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ମଧ୍ୟ ୨୦୦୯ରେ ରାଜ୍ୟ ସାଧାରଣ ନିର୍ବାଚନରେ ନେତୃତ୍ୱ ନେଇଥିଲେ । ଯେତେବେଳେ ସେ ଶିବୁ ସୋରେନ୍ ମୁଖ୍ୟମନ୍ତ୍ରୀ ଥିଲେ ସେତେବେଳେ ସେ ୩୦ ଡିସେମ୍ବର ୨୦୦୯ରୁ ୨୯ ମଇ ୨୦୧୦ ପର୍ଯ୍ୟନ୍ତ ଝାଡ଼ଖଣ୍ଡର ଉପମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୬ ଅଗଷ୍ଟ ୨୦୧୪ରେ ବିଜେପିର ଜାତୀୟ କମିଟିରେ ଉପାଧ୍ୟକ୍ଷ ଭାବରେ ମଧ୍ୟ ନିଯୁକ୍ତ ହୋଇଥିଲେ । ସେ ପାଖାପାଖି ୦, ୦୦୦ ଟଙ୍କାର ସମ୍ପତ୍ତି ଦେଖାଇଛନ୍ତି । ୨୧ ଲକ୍ଷ ଯେତେବେଳେ ୨୦୧୪ ଝାଡ଼ଖଣ୍ଡ ବିଧାନ ସଭା ନିର୍ବାଚନରେ ବିଜେପି ସଂଖ୍ୟାଗରିଷ୍ଠତା ହାସଲ କଲା, ସେତେବେଳେ ସେ ୨୮ ଡିସେମ୍ବର ୨୦୧୪ରେ ଷଷ୍ଠ ତଥା ପ୍ରଥମ ଅଣ-ଆଦିବାସୀ ମୁଖ୍ୟମନ୍ତ୍ରୀ ହୋଇଥିଲେ । ଡିସେମ୍ବରରେ ଅନୁଷ୍ଠିତ ୨୦୧୯ ଝାଡ଼ଖଣ୍ଡ ବିଧାନ ସଭା ନିର୍ବାଚନରେ ବିଜେପି ତାଙ୍କ ନେତୃତ୍ୱରେ ଜେଏମଏମ ମିଳିତ ମଞ୍ଚ ବିରୋଧରେ ୮୧ଟି ବିଧାନ ସଭା ଆସନରୁ ମାତ୍ର ୨୫ଟି ଆସନ ଜିତିବାରେ ସଫଳ ହୋଇଥିଲା ଏବଂ ତାଙ୍କୁ ଇସ୍ତଫା ଦେବାକୁ ପଡିଲା । ସେ ୧୫,୦୦୦ରୁ ଅଧିକ ଭୋଟ୍ ସହିତ ଜାମସେଦପୁର ପୂର୍ବ ନିର୍ବାଚନ ମଣ୍ଡଳୀରୁ ସ୍ୱାଧୀନ ପ୍ରାର୍ଥୀ ହୋଇଥିବା ବିଜେପିର ପୂର୍ବତନ ନେତା ସାରୁ ରାୟଙ୍କୁ ହରାଇଥିଲେ । ୧୮ ଅକ୍ଟୋବର ୨୦୨୩ ରେ, ଦାଶଙ୍କୁ ଓଡ଼ିଶାର ୨୬ ତମ ରାଜ୍ୟପାଳ ଭାବରେ ନିଯୁକ୍ତ କରାଯାଇଥିଲା ।
ହିନ୍ଦୁ ମହାକାବ୍ୟ ମହାଭାରତରେ ବର୍ଣ୍ଣିତ ପଞ୍ଚୁ ପାଣ୍ଡବଙ୍କ ମଧ୍ୟରେ ସହଦେବ  ସଂସ୍କୃତ:     ହେଉଛନ୍ତି କନିଷ୍ଠ ପାଣ୍ଡବ । ଅଶ୍ୱିନୀକୁମାରଙ୍କ ଆଶୀର୍ବାଦରୁ ଜାତ, ମାତା ମାଦ୍ରିଙ୍କ ଦୁଇ ଯାଆଁଳା ସନ୍ତାନ ହେଉଛନ୍ତି ନକୁଳ ଏବଂ ସହଦେବ । ସେମାନଙ୍କର ପିତାମାତା - ପାଣ୍ଡୁ ଏବଂ ମାଦ୍ରି ଶୀଘ୍ର ମୃତ୍ୟୁବରଣ କରିବା ଫଳରେ, ଦୁଇ ଯାଆଁଳା ଶିଶୁ ସେମାନଙ୍କ ସାବତ ମା କୁନ୍ତୀଙ୍କଦ୍ୱାରା ପାଳିତ ହୋଇଥିଲେ । ସମୟକ୍ରମେ ସେମାନେ ହସ୍ତିନାପୁରରେ ଗୁରୁ ଦ୍ରୋଣଙ୍କଦ୍ୱାରା ଶିକ୍ଷା ପ୍ରାପ୍ତ ହୋଇଥିଲେ । ଦ୍ରୌପଦୀଙ୍କ ବ୍ୟତୀତ ସହଦେବଙ୍କ ବିଜୟା ନାମରେ ନିଜ ଏକ ପତ୍ନୀ ଥିଲେ । ଜନ୍ମ ଋଷି କିନ୍ଦମଙ୍କ ଅଭିଶାପ ଯୋଗୁଁ ପାଣ୍ଡୁ ସନ୍ତାନହୀନ ଥିଲେ । ଏଭଳି ସ୍ଥିତିରେ ମାତା କୁନ୍ତୀଙ୍କୁ ତାଙ୍କର ତିନି ସନ୍ତାନ ଜନ୍ମ ଦେବା ପାଇଁ ଋଷି ଦୁର୍ବାସା ଦେଇଥିବା ବର ବ୍ୟବହାର କରିବାକୁ ପଡିଲା । ସେ ଅଶ୍ୱିନୀ କୁମାରଙ୍କୁ ସ୍ମରଣ କରି ତାଙ୍କରି ଆଶୀର୍ବାଦରୁ ନକୁଳ ଏବଂ ସହଦେବଙ୍କୁ ଜନ୍ମ ଦେଇଥିଲେ । ବିଶ୍ୱାସ କରାଯାଏ ଯେ ନିଜର ଜନ୍ମିତ ପୁତ୍ର ନ ହୋଇ ମଧ୍ୟ ସହଦେବ କୁନ୍ତୀଙ୍କ ପ୍ରିୟ ପୁତ୍ର ଥିଲେ । ଏହା ମଧ୍ୟ ବିଶ୍ୱାସ କରାଯାଏ ଯେ ସହଦେବ ଅସୁରମାନଙ୍କର ଗୁରୁ ଶୁକ୍ରାଚାର୍ଯ୍ୟଙ୍କ ଏକ ଅବତାର ଥିଲେ । ସହଦେବ ଏବଂ ତାଙ୍କ ଭାଇମାନେ ହସ୍ତିନାପୁର ଯାଇଥିଲେ ଯେଉଁଠାରେ ସେମାନଙ୍କୁ ଦ୍ରୋଣ ଏବଂ କୃପ ଅସ୍ତ୍ରଶସ୍ତ୍ର ବିଦ୍ୟା ଶିକ୍ଷା ଦେଇଥିଲେ । ସେ ଖଣ୍ଡା ଏବଂ ଛୁରା ଯୁଦ୍ଧରେ ନିଜର ଦକ୍ଷତା ହାସଲ କରିଥିଲେ । ସେ ଦେବଗୁରୁ ବୃହସ୍ପତ୍ତିଙ୍କଠାରୁ ନୀତିଶାସ୍ତ୍ର ମଧ୍ୟ ଶିକ୍ଷାଲାଭ କରିଥିଲେ । ବିବାହ ଓ ସନ୍ତାନ ଯେତେବେଳେ ପାଣ୍ଡବ ଏବଂ ସେମାନଙ୍କ ମା କୁନ୍ତୀ ଲାକ୍ଷାଗୃହ ଦାହ ଘଟଣା ପରେ ଗୋପନରେ ରହିଥିଲେ, ଅନ୍ୟ ଭାଇ ମାନଙ୍କ ସହ ସହଦେବ ମଧ୍ୟ ଦ୍ରୌପଦୀଙ୍କ ସହ ବିବାହ କରିଥିଲେ । ପରେ କୁନ୍ତୀ ଏବଂ ପାଞ୍ଚ ପାଣ୍ଡବ ହାସ୍ତିନାପୁରକୁ ଚାଲିଗଲେ । ସହଦେବ ଅସୀବିଦ୍ୟାରେ ଅଦ୍ଭୁତ କଳାକୌଶଳ ଅର୍ଜନ କରିଥିଲେ । ସହଦେବଙ୍କୁ ତାଙ୍କର ନିଜସ୍ୱ ପ୍ରଜ୍ଞା ଏବଂ ଆଧ୍ୟାତ୍ମିକ ଜ୍ଞାନ ବିଷୟରେ ଅହଂକାର ବ୍ୟତୀତ ପ୍ରତ୍ୟେକ କ୍ଷେତ୍ରରେ ନମ୍ର, ଧୈର୍ଯ୍ୟବାନ ଏବଂ ଗୁଣବାନ୍ ବୋଲି କୁହାଯାଏ । ଦ୍ରୌପଦୀଙ୍କ ବ୍ୟତୀତ ସେ ବିଜୟାଙ୍କୁ ବିବାହ କରିଥିଲେ । ଦ୍ରୌପଦୀ ଏବଂ ସହଦେବଙ୍କ ଔରସରୁ ସହଦେବଙ୍କ ଏକ ପୁଅ ଥିଲେ ଶ୍ରୁତସେନା ଏବଂ ଅନ୍ୟ ପତ୍ନୀ ବିଜୟଙ୍କ ସହ ତାଙ୍କ ଔରସରୁ ଅନ୍ୟ ଏକ ପୁତ୍ର ଥିଲେ ସୁହୋତ୍ରା । ବିଜୟା ତାଙ୍କ ସ୍ୱୟଂବରରେ ସହଦେବଙ୍କୁ ବିବାହ କରିଥିଲେ । କୁରୁକ୍ଷେତ୍ର ଯୁଦ୍ଧ ପରେ ରାଣୀ ବିଜୟା ଏବଂ ସହଦେବଙ୍କ ପୁଅ ସୁହୋତ୍ରା ହିଁ ଥିଲେ ଏକମାତ୍ର ଜୀବନ୍ତ ଉତ୍ତ୍ରାଧିକାରୀ । କୁରୁକ୍ଷେତ୍ର ଯୁଦ୍ଧ ପରେ ସହଦେବ ମାଦ୍ର ରାଜ୍ୟର ରାଜା ଥିବାବେଳେ ତାଙ୍କୁ ମାଦ୍ର ରାଜ୍ୟର ରାଜକୁମାର ଭାବରେ ମାନ୍ୟତା ମିଳିଥିଲା । ନିର୍ବାସନ ପଶା ଖେଳରେ ଯୁଧିଷ୍ଠିରଙ୍କ ହାରିଯିବା ପରେ ସମସ୍ତ ପାଣ୍ଡବଙ୍କୁ ୧୩ ବର୍ଷ ନିର୍ବାସନରେ ରହିବାକୁ ପଡିଥିଲା । ନିର୍ବାସନ ସମୟରେ ଥିବା ବେଳେ ଜଟାସୁର ନାମକ ରାକ୍ଷସ ଜଣେ ଛଦ୍ମ ବ୍ରାହ୍ମଣ ରୂପେ ନକୁଳ, ଦ୍ରୌପଦୀଙ୍କ ସହିତ ସହଦେବ ଏବଂ ଯୁଧିଷ୍ଠିରଙ୍କୁ ଅପହରଣ କରି ନେଇଥିଲେ । ଶେଷରେ ଭୀମ ସେମାନଙ୍କୁ ଉଦ୍ଧାର କରିଥିଲେ । ନିର୍ବାସନର ଶେଷ ବର୍ଷରେ, ସହଦେବ ନିଜକୁ ଏକ ଅଶ୍ୱରକ୍ଷକ ଭାବେ ନକୁଳଙ୍କ ସହ ଛଦ୍ମନାମରେ ବିରାଟ ରାଜ୍ୟରେ ବିତାଇଥିଲେ । ସେ ଏକ ଘୋଡ଼ା-ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ ଯିଏ ରାଜକୀୟ ଅଶ୍ୱଶାଳାରେ ଘୋଡ଼ାମାନଙ୍କର ଯତ୍ନ ନେଉଥିଲେ । ଶେଷ ଜୀବନ କୁରୁକ୍ଷେତ୍ର ଯୁଦ୍ଧ ପରେ ଯୁଧିଷ୍ଠିର ନକୁଳଙ୍କୁ ଉତ୍ତରର ରାଜା ଏବଂ ସଦଦେବଙ୍କୁ ଦକ୍ଷିଣ ମାଦ୍ରର ରାଜା ଭାବରେ ନିଯୁକ୍ତ କରିଥିଲେ । କଳି ଯୁଗର ଆରମ୍ଭ ଏବଂ କୃଷ୍ଣଙ୍କ ବିୟୋଗରେ ପାଣ୍ଡବମାନେ ରାଜ କାର୍ଯ୍ୟରୁ ଅବସର ନେଇଥିଲେ । ସେମାନଙ୍କର ସମସ୍ତ ସମ୍ପତ୍ତି ଏବଂ ବନ୍ଧନ ଛାଡି ପାଣ୍ଡବମାନେ ଏକ କୁକୁର ସହିତ ହିମାଳୟକୁ ଶେଷ ତୀର୍ଥଯାତ୍ରା କରିଥିଲେ । ଯୁଧିଷ୍ଠିରଙ୍କୁ ଛାଡି ଅନ୍ୟ ସମସ୍ତ ପାଣ୍ଡବ ଦୁର୍ବଳ ହୋଇ ସ୍ୱର୍ଗରେ ପହଞ୍ଚିବା ପୂର୍ବରୁ ମୃତ୍ୟୁ ମୁଖରେ ପଡିଲେ । ଦ୍ରୌପଦୀଙ୍କ ପରେ ଦ୍ୱିତୀୟରେ ସହଦେବ ହିଁ ମୃତ୍ୟୁ ବରଣ କରିଥିଲେ । ଯେତେବେଳେ ଭୀମ ଯୁଧିଷ୍ଠିରଙ୍କୁ ସହଦେବ କାହିଁକି ସ୍ୱର୍ଗରେ ନ ପହଞ୍ଚି ମୃତ୍ୟୁ ମୁଖରେ ପଡ଼ିଲେ ବୋଲି ପଚାରିଲେ, ଯୁଧିଷ୍ଠିର ଉତ୍ତର ଦେଲେ ଯେ ସହଦେବଙ୍କର ନିଜର ଜ୍ଞାନ ଉପରେ ଅତ୍ୟନ୍ତ ଗର୍ବିତ ହେବା ହିଁ ଏହାର କାରଣ ବୋଲି ଉତ୍ତର ଦେଇଥିଲେ ।
ଜୋରହାଟ ଏକ ଭାରତୀୟ ଜନଗଣନା ସହର   ଅଟେ । ଏହା ଆସାମର ଜୋର୍ହତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜୋରହାଟ ୨୬.୭୫୭୫ ଉତ୍ତର ଅକ୍ଷାଂଶ ଓ ୯୪.୨୦୩୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୬୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜୋରହାଟ ସହରର ମୋଟ ଜନସଂଖ୍ୟା ୭୩୧୫ ଅଟେ । ସେଥି ମଧ୍ୟରୁ ୫୦.୪୩% ଜଣ ପରୁଷ ହୋଇଥିବା ବେଳେ ୪୯.୫୭% ଜଣ ନାରୀ ଅଟନ୍ତି । ଜୋରହାଟର ସାକ୍ଷରତା ହାର ୮୪.୮୭% ଅଟେ । ଏହା ଜାତୀୟ ହାରଠାରୁ -୨୦.୦୩% ପ୍ରତିଶତ କମ ଅଟେ । ସେଥିରୁ ୪୩.୧୨% ପ୍ରତିଶତ ପୁରୁଷ ଓ ୪୧.୭୫% ନାରୀ ଅଟନ୍ତି । ୮.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ଜୋରହାଟର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଜୋରହାଟରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା / ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା / ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ହୋଇଥାଏ ।
ବନ୍ଧକନା, ଓଡ଼ିଶାର କଳାହାଣ୍ଡି ଜିଲ୍ଲାର କଲମପୁର ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଅର୍ସଲା,କେନ୍ଦୁଝର ଜିଲ୍ଲାର ଝୁମପୁରା ବ୍ଳକ ଅନ୍ତର୍ଗତ ଏକ ଛୋଟ ଗ୍ରାମ । ଅବସ୍ଥିତି ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୨୩ କି.ମି. ଉତ୍ତରକୁ ଅବସ୍ଥିତ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ରିମୁଳି, ଚଉଠିଆ ଇତ୍ୟାଦି । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୩୨୦୩ । ତନ୍ମଧ୍ୟରୁ ପୁରୁଷ ସଂଖ୍ୟା ୧୬୩୭ ଏବଂ ମହିଳା ସଂଖ୍ୟା ୧୫୬୬ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ କମ୍‌ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।
ଓଣ୍ଡାନ୍‌ସେଟ୍ରନ୍, ବିକ୍ରୟ ନାମ ଜୋଫ୍ରାନ୍, ଏକ ଔଷଧ ଯାହା କେମୋଥେରାପି, ରାଡିଏସନ୍ ଥେରାପି ଓ ଅପରେଶନ ପରେ ହେଉଥିବା ଅଇ ଓ ବାନ୍ତି ପ୍ରତିରୋଧ କରିବାକୁ ଦିଆଯାଏ । ଗାସ୍ଟ୍ରୋଏଣ୍ଟେରାଇଟିସ  (ପାକସ୍ଥଳୀ-ଅନ୍ତନଳୀ ପ୍ରଦାହ) ରୋଗରେ ମଧ୍ୟ ଏହା ଦେଲେ ଉପକାରରେ ଆସେ  । ମୋସନ ସିକ୍‌ନେସ  (ଯାତ୍ରାକାଳୀନ ଅସୁସ୍ଥତା) ଯୋଗୁ ହେଉଥିବା ବାନ୍ତିରେ ଏହାର କିଛି ପ୍ରଭାବ ପଡ଼େନାହିଁ  । ଏହା ପାଟିରେ ଓ ମାଂସପେଶୀ ବା ଶିରାଭ୍ୟନ୍ତରରେ ଇଞ୍ଜେକସନ୍ ଆକାରରେ ଦିଆଯାଇପାରେ । ଓଣ୍ଡାନ୍‌ସେଟ୍ରନ୍‌ର ମୂଖ୍ୟ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବଥା, ନିଦ୍ରାହୀନତା ଓ ଗଲୁ ଲାଗିବା ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଦୀର୍ଘ କ୍ୟୁଟି ଓ ଆନାଫାଇଲାକ୍ସିସ ହୋଇପାରେ । ଗର୍ଭାବସ୍ଥାରେ ଏହା ନିରାପଦ ପ୍ରତେ ହେଲେ ମଧ୍ୟ ଏହା ବିଷୟରେ ବିଶେଷ ଅନୁଶୀଳନ ହୋଇନାହିଁ । ଏହା ଏକ ସେରୋଟୋନିନ୍ ୫-ଏଚଟି୩ ରିସେପ୍ଟର ବିରୋଧୀ. ଡୋପାମିନ ରିସେପ୍ଟର ବା ମସ୍କାରିନିକ୍ ରିସେପ୍ଟର ସମୂହ ଉପରେ ଓଣ୍ଡାନ୍‌ସେଟ୍ରନ୍‌ର ପ୍ରଭାବ ନାହିଁ । ଓଣ୍ଡାନ୍‌ସେଟ୍ରନ୍ ପ୍ରଥମେ ସନ ୧୯୯୦ରେ ଚିକିତ୍ସା କ୍ଷେତ୍ରରେ ବ୍ୟବ‌ହୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଇଞ୍ଜେକସନ ଆକାରରେ ମିଳୁଥିବା ଓଣ୍ଡାନ୍‌ସେଟ୍ରନ୍‌ର ହୋଲସେଲ ମୁଲ୍ୟ ପ୍ରାୟ ୦.୧୦ରୁ ୦.୭୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ବଟିକାର ମୂଲ୍ୟ ପ୍ରାୟ ୧.୩୭ ଡଲାର ।
ହାଇକୁ   ଜାପାନରେ ଜନ୍ମଲାଭ କରିଥିବା ଏକ ପ୍ରକାରର ଛୋଟ କବିତା । ପାରମ୍ପରିକ ଜାପାନୀ ହାଇକୁରେ ତିନୋଟି ପର୍ଯ୍ୟାୟ ଥାଏ: ଏକ କିରେଜି ବା  "କାଟିବା ଶବ୍ଦ"  ୫, ୭, ୫ ଢାଞ୍ଚାରେ ଥିବା ୧୭ଟି ଅନ  (ଏକପ୍ରକାର ଜାପାନୀ ଧ୍ୱନିଏକକ), ଏବଂ ଏକ କିଗୋ, ବା ଋତୁକାଳୀନ ଆଧାର  । ଏହି ଧାରାରେ ପଡ଼ୁନଥିବା ସମାନ ଧରଣର କବିତାକୁ ସେନର୍‌ୟୁ କୁହାଯାଏ । ହାଇକୁ ରେଙ୍ଗା ନାମକ ଏକ ବଡ଼ କବିତାର ମୁଖ୍ୟ ଅଂଶ ଭାବେ ଆରମ୍ଭ ହୋଇଥିଲା । ମୁଖ ପଦ୍ୟାଂଶ ଭାବେ ରଚିତ ଏହି ହାଇକୁଗୁଡ଼ିକୁ ହୋକ୍କୁ କୁହାଯାଉଥିଲା ଏବଂ ସମୟକ୍ରମେ କବିମାନେ ସେମାନଙ୍କ ନିଜ ଢଙ୍ଗରେ ଏକକ କବିତା ଲେଖିବାକୁ ଲାଗିଲେ । ୧୯ ଶତାବ୍ଦୀର ଶେଷ ଭାଗରେ ଜାପାନୀ ଲେଖକ ମାସାଓକା ସିକି ହାଇକୁର ବର୍ତ୍ତମାନର ନାମକରଣ କରିଥିଲେ ।
ଛାଞ୍ଚ: କୋଲାର୍ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର କୋଲର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଲାର୍ ୧୩.୧୩୬୭ ଉତ୍ତର ଅକ୍ଷାଂଶ ଓ ୭୮.୧୨୯୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୬୯୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଲାର୍ ସହରର ମୋଟ ଜନସଂଖ୍ୟା ୨୦୧୨୦ ଅଟେ । ସେଥି ମଧ୍ୟରୁ ୫୧.୯୩% ଜଣ ପରୁଷ ହୋଇଥିବା ବେଳେ ୪୮.୦୭% ଜଣ ନାରୀ ଅଟନ୍ତି । କୋଲାର୍ର ସାକ୍ଷରତା ହାର ୬୩.୪୪% ଅଟେ । ଏହା ଜାତୀୟ ହାରଠାରୁ ୧.୪୦% ପ୍ରତିଶତ ଅଧିକ ଅଟେ । ସେଥିରୁ ୩୫.୭୮% ପ୍ରତିଶତ ପୁରୁଷ ଓ ୨୭.୬୭% ନାରୀ ଅଟନ୍ତି । ୧୨.୪୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ କୋଲାର୍ର ସରକାରୀ ଭାଷା ଅଟେ ।
ପରିସଙ୍ଖ୍ୟନବିଦ, ଜଣେ ଏପରି ବ୍ୟକ୍ତି ଯିଏ ତଥ୍ୟାମୂଳକ ଓ ବ୍ୟବହାରିକ ପରିସଂଖ୍ୟାନ ଉପରେ କାର୍ଯ୍ୟ କରିଥାଏ । ଏହି ବୃତ୍ତି ଉଭୟ ବେସରକାରୀ ଓ ସରକାରୀ କ୍ଷେତ୍ରରେ ରହିଥାଏ । ପରିସଙ୍ଖ୍ୟାନଗତ ଜ୍ଞାନକୁ ଅନନ୍ୟ ବଐସେୟିକ ଜ୍ଞାନରେ ବ୍ୟବହାର ବହୁଳ ଭାବରେ ପ୍ରୟୋଗ ହେଇଥାଏ । କାର୍ଯ୍ୟ ବିଧି ଯୁକ୍ତରାଷ୍ଟ୍ର ଆମେରିକା ର "ବ୍ୟୁରୋ ଅଫ ଲେବର ଷ୍ଟାଟିଷ୍ଟିକ " ର ଆକଳନ ଅନୁସାରେ ୨୦୧୪ ମସିହା ଶୁଧହା୨୬,୬୯୦ ପ୍ରକାର ବୃତ୍ତିକୁ ଆମେରିକୀୟ ରାଜ୍ୟ ସମୂହରେ ପରିସଙ୍ଖ୍ୟନବିଦ ଶ୍ରେଣୀରେ ଅନ୍ତର୍ଭୁକ୍ତ କରାଯାଇଛି । ଏହା ମଧ୍ୟରୁ ୩୦ % ଲୋକ ସରକାରୀ କ୍ଷେତ୍ରରେ କାର୍ଯ୍ୟ କରିଥାନ୍ତି । ଏହା ସମେତ ନହୁଳ ସଂଖ୍ୟାର ଲୋକ ତାଙ୍କ କର୍ମନିବେଶରେ ପରିସଙ୍ଖ୍ୟାନକୁ ବ୍ୟବହାର କରିଥାନ୍ତି , କିନ୍ତୁ ତାଙ୍କର ବୃତ୍ତି ଷ୍ଟଟିଷ୍ଟିସିଆନ ନ ହେଇ ଅନନ୍ୟ ଶ୍ରେଣୀର ରହିଥାଏ । , ଏହି ଶ୍ରେଣୀରେ ପ୍ରାୟୋଗିକ ଗଣିତ , ବିତ୍ତୀୟ ସମୀକ୍ଷ୍ୟା ,ବାସ୍ତବିକ ମନୋବିଜ୍ଞାନ, ଅର୍ଥନୀତି ସମୀକ୍ଷ୍ୟା , ସମାଜ ବିଜ୍ଞାନ ଆଦି ଅନ୍ତର୍ଭୁକ୍ତ । ଷ୍ଟଟିଷ୍ଟିସିଆନ କାର୍ଯ୍ୟ ଏକକ ଭାବରେ ଏକ ବୃତ୍ତି । ପରିସଙ୍ଖ୍ୟନବିଦମାନେ ଅଫଫିସରେ କାର୍ଯ୍ୟ କରନ୍ତି ଓ ତାଙ୍କର ନିର୍ଦ୍ଧିଷ୍ଟ କାର୍ଯ୍ୟ ସମୟ ରହିଥାଏ । ତେଣୁ ସେମାନଙ୍କୁ  " - "  କର୍ମଚାରୀ ଶ୍ରେଣୀରେ ନିଆ ଯାଇଥାଏ । କିଛି ସଂଖ୍ୟକ ପରିସଙ୍ଖ୍ୟନବିଦ ସ୍ୱାଧୀନ ଭାବରେ ପରିସଙ୍ଖ୍ୟନ ପରମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଥାନ୍ତି । ସେମାନେ ବିଭିନ୍ନ ବେସରକାରୀ ବା ସରକାରୀ ପ୍ରତିଷ୍ଠାନମାନଙ୍କୁ ଚୁକ୍ତି ଭିତ୍ତିରେ ପରିସଙ୍ଖ୍ୟନ ତଥ୍ୟ ଯୋଗାଇ ଥାନ୍ତି , ଯାହା ସେହି ପ୍ରତିଷ୍ଠାନର କାର୍ଯ୍ୟରେ ସୁପରିଚାଳନା ଓ ଉନ୍ନତ ପ୍ରଣାଳୀର ପ୍ରୟୋଗ ପାଇଁ ହେଇଥାଏ । ଶିକ୍ଷା ଓ ବୃତ୍ତିଗତ କାର୍ଯ୍ୟ ବିଧି ଅଧିକାଂଶ ପରିସଙ୍ଖ୍ୟନବିଦ ବୃତ୍ତିରେ ନିଯୁକ୍ତି ପାଇଁ ପରିସଙ୍ଖ୍ୟନ ବିଦ୍ୟାରେ ସ୍ନାତକୋତ୍ତର ଡିଗ୍ରୀ ବା ସମତୂଲ୍ୟ ଡିଗ୍ରୀ ହାସଲ କରିବା ଦରକାର ହୁଏ । କେତେକ ବୃତ୍ତିଗତ ପରିସଙ୍ଖ୍ୟନବିଦ . ଡିଗ୍ରୀ ହାସଲ କରିଥାନ୍ତି । ପରିସଙ୍ଖ୍ୟାନର ମୁଖ୍ୟ କାର୍ଯ୍ୟ ମଧ୍ୟରେ ବୈଜ୍ଞାନିକଙ୍କ କାର୍ଯ୍ୟରେ ସହଭାଗିତା , ଗାଣିତିକ ମଡେଲ ତିଆରି , ବିକ୍ଷିପ୍ତ ବିବରଣୀ ସଂଗ୍ରହ ଓ ତର୍ଜମା , ସର୍ଭେ , ତଥା ଚଳିତ ଧାରାର ତର୍ଜମା କରି ଭବିଷ୍ୟତ ପାଇଁ ପୂର୍ବନୁମାନ କରିବା ଆଦି ରହିଥାଏ । ଭାରତରେ ପରିଶଙ୍ଖୟାନ ବିଦ୍ୟା ଶିକ୍ଷା କେନ୍ଦ୍ର ସମୂହ ଭରତରେ କେନ୍ଦ୍ର ସରକାରଙ୍କଦ୍ୱାରା ପ୍ରତିଷ୍ଠିତ  " ଭାରତୀୟ ପରିସଙ୍ଖ୍ୟନ ପ୍ରତିଷ୍ଠାନ "    ଏହି ବିଦ୍ୟା ପାଇଁ ଏକ ପ୍ରତିଷ୍ଠିତ ଅନୁଷ୍ଠାନ । ଭରତର ସମସ୍ତ ବୃହତ ସହରରେ ଏହାର ସଖା ମାନ ଖୋଲିଛି । ଏହା ବ୍ୟତୀତ ଦେଶର ବିଭିନ୍ନ ବିଶ୍ୱବିଦ୍ୟାଳୟ ମାନଙ୍କରେ ଷ୍ଟାଟିଷ୍ଟିକ ବିଷୟରେ ଉପଧ୍ଯୋତ୍ତର ଶିକ୍ଷୟାର ବ୍ୟବସ୍ଥା ରହିଛି ।
ଜୟପାଟଣା ଭାରତୀୟ ରାଜ୍ୟ ଓଡ଼ିଶାର କଳାହାଣ୍ଡି ଜିଲ୍ଲାର ଏକ ତହସିଲ ସହର । ଏହା ଜିଲ୍ଲାର ମୁଖ୍ୟ ଦପ୍ତରଠାରୁ 78 କିଲୋମିଟର ଦୂରରେ ଅବସ୍ଥିତ ଓ ରାଜ୍ୟ ରାଜଧାନୀ ଭୁବନେଶ୍ୱରଠାରୁ 500 କିଲୋମିଟର ଦୁରବର୍ତୀ । ଏହି ସହରାପୂର୍ବ ଘାଟ ପର୍ବତଦ୍ୱାରା ଚତୁର୍ଦିଗରେ ଘେରିତ ଓ ଅରଣ୍ୟ ଅଞ୍ଚଳରେ ଅବସ୍ଥିତ । ଭୌଗୋଳିକ ଅବସ୍ଥିତି ଜୟପାଟଣାର ଭୌଗୋଳିକ ଅବସ୍ଥିତିର ଦିଗବାରେଣୀ ହେଲା 19 28 14  82 59 50  ଇତିହାସ ଓ ଦର୍ଶନୀୟ ସ୍ଥାନ ସମୂହ ଏହା କଳାହାଣ୍ଡି ଅଞ୍ଚଳ ଏକ ଏକ ପ୍ରାଚୀନ ସହର । ଏଠାରେ ପ୍ରବାହିତ ହାତୀ ନଦୀ ଉପରେ ଇନ୍ଦ୍ରାବତୀ ଜଳସେଚନ ବନ୍ଧ  ( ମଙ୍ଗଳପୁର ବନ୍ଧ ) ରହିଛି  । ଏହା ନିକଟରେ ଥିବା ମୁଖୀଗୁଡା ଏକ ପର୍ଯ୍ୟଟନ ସ୍ଥଳୀ ହେବା ସହ ଏଠାରେ ଇନ୍ଦ୍ରାବତୀ ଜଳ ବିଦ୍ୟୁତ ପ୍ରକଳ୍ପ ରହିଛି । ଏଠାରୁ ଇନ୍ଦ୍ରାବତୀ ବହୁମୂଖୀ ପ୍ରକଳ୍ପ 7 କିଲୋମିଟର ଦୁରବର୍ତୀ । ଏହି ଅଞ୍ଚଳ ପ୍ରାଚୀନ କାଳରେ  "ଯମଗୁଡା"  ନାମରେ ପରିଚିତ ଥିଲା ଯାହା ପରେ ଜୟପଟଣାକୁ ପରିବର୍ତିତ ହେଲା । ଜନସଂଖ୍ୟା 2001 ମସିହା ଜନଗଣନା ଅନୁସାରେ ଜୟପାଟଣାର ସମୁଦାୟ ଜନସଂଖ୍ୟା 108,531 ଥିଲା ଯାହା ମଧ୍ୟରୁ ପୁରୁଷ ସଂଖ୍ୟା 49 % ଓ ମହିଳା ସଂଖ୍ୟା 51 % ଥିଲା । ଏହା ମଧ୍ୟରୁ ସାକ୍ଷ୍ୟର 36, 310 ରହିଥିବା ବେଳେ ପୁରୁଷ ସାକ୍ଷ୍ୟର 26,027 ଓ ମହିଳା ସାକ୍ଷ୍ୟର 10,583 ଥିଲା । ଶିକ୍ଷା ଏଠାରେ ଇନ୍ଦ୍ରାବତୀ ଡିଗ୍ରୀ କଲେଜ ଓ ଜୁନିଅର କଲେଜ ସହ ଅନେକ ହାଇ ସ୍କୁଲ ଓ ପ୍ରାଥମିକ ସ୍କୁଲ ରହିଛି । ଏହା ବ୍ଯତୀତ ଇଂରେଜୀ ମିଡିଆମ ସ୍କୁଲ ଓ ସରସ୍ୱତୀ ବିଦ୍ୟା ମନ୍ଦିର ରହିଛି ।
କର୍ଣାଳ ବିମାନ ବନ୍ଦର,  ( : 40), ଭାରତୀୟ ରାଜ୍ୟ ହରିୟଣାର କର୍ଣାଳଠାରେ ଏହା ଏକ ଏୟାର ସ୍ଟ୍ରିପ  । ଏଠାରୁ ନିୟମିତ ବିମାନ ଚଳାଚଳ ହୁଏ ନାହି । ଏଠାରେ  " କର୍ଣାଳ ଅଭିଏସନ କ୍ଲବ "  ତରଫରୁ ବିଭିନ୍ନ ପ୍ରକାର ପାଇଲଟ ତଥା ଅନନ୍ୟ ଉଡାଣ ସମ୍ପର୍କିତ ଶିକ୍ଷା ଦିଆଯାଏ । ଇତିହାସ 1967 ମସିହାରେ ଏହି ଏୟାର ସ୍ଟ୍ରିପ ନିର୍ମିତ ହେଇଥିଲା । ସେହି ବର୍ଷରୁ ଫ୍ଲାଇଂ କ୍ଲବ ଏଠାରେ ପ୍ରଚଳିତ ରହିଛି । . 2012 ମସିହାରୁ ସରକାରଙ୍କ ଉଦ୍ୟମରେ ଏଠାରୁ ଘରେଇ ବିମାନ ଚଳାଚଳ ଓ ରାତ୍ର କାଳୀନ ଅବତରଣ ସୁବିଧା ପାଇଁ ବିମାନ ବନ୍ଦରର ଉନ୍ନୟନ କାର୍ଯ୍ୟ ଚାଲିଛି । ଏଠାରେ ସରକାରୀ ଉଦ୍ୟମରେ ପାଇଲଟ ଟ୍ରେନିଂ କର୍ଣାଳ ଅଭିଏସନ କ୍ଲବ ତରଫରୁ ଦିଆ ଯାଇଥାଏ ।
ଗୌରାଙ୍ଗ ଚରଣ ଦାସ  (୨୬ ଜାନୁଆରୀ ୧୮୯୯ - ୧୯ ଫେବୃଆରୀ ୧୯୭୨) ମହାତ୍ମା ଗାନ୍ଧୀଙ୍କ ନେତୃତ୍ୱରେ ସ୍ୱାଧୀନତା ସଂଗ୍ରାମରେ ଯୋଗଦେଇଥିବା ଓଡ଼ିଶାର କ୍ରାନ୍ତିକାରୀ ସ୍ୱାଧୀନତା ସଂଗ୍ରାମୀ, ସମାଜବାଦୀ ଆନ୍ଦୋଳନ, କୃଷକ ଆନ୍ଦୋଳନ ଓ ଗଡଜାତ ପ୍ରଜା ଆନ୍ଦୋଳନର ନେତା  ସେ ଓଡ଼ିଶା ବିଧାନ ସଭାକୁ ନିର୍ଦ୍ୱନ୍ଦ୍ୱରେ ନିର୍ବାଚିତ ହୋଇଥିଲେ । ଅବିଭକ୍ତ କଟକ ଜିଲ୍ଲାର ଜିଲ୍ଲା ପରିଷଦ ଚେୟାରମାନ ଭାବରେ ମଧ୍ୟ ନିର୍ବାଚିତ ହୋଇଥିଲେ । ଜୀବନୀ ଗୌରାଙ୍ଗ ଚରଣ ଦାସ ଓଡ଼ିଶାର ଜଣେ ଜନନାୟକ । ସେ ୧୮୯୯ ମସିହା ଜାନୁଆରୀ ମାସ ୨୬ ତାରିଖ ଦିନ , ବର୍ତ୍ତମାନର ଜଗତସିଂହପୁର ଜିଲ୍ଲାର ବାଗଲପୁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ମାତାଙ୍କ ନାମ ସାବିତ୍ରୀ ଦେବୀ ଏବଂ ପିତାଙ୍କ ନାମ ପଙ୍କଜ ଚରଣ ଦାସ । ଛୋଟବେଳୁ ତାଙ୍କର ଡାହାଣ ହାତଟି ଦୁର୍ବଳ ରହିଥିଲା , ତଥାପି ସେ ଗୋଟିଏ ହାତରେ ଅନ୍ୟ ସାଧାରଣ ପିଲାମାନଙ୍କ ପରି ସବୁ କାମ କରିପାରୁଥିଲେ । ତାଙ୍କୁ ୧୮ ବର୍ଷ ବୟସ ହୋଇଥିବା ବେଳେ ପିତା ପଙ୍କଜ ଚରଣଙ୍କର ମୃତ୍ୟୁ ହୋଇଯାଇଥିଲା । ତେଣୁ ଘର ଓ ନିଜ ପରିବାରର ଦାୟିତ୍ୱ ସମ୍ଭାଳିବା ପାଇଁ ଆର୍ଥ ଉପାର୍ଜନ ଆଶାରେ ସେ ବାଗଲପୁର ଛାଡି ଗାଙ୍ଗପୁର ଚାଲିଯାଇଥିଲେ । ସେଠାରେ କିଛିଦିନ ଜଙ୍ଗଲ ବିଭାଗର ଜଣେ କର୍ମୀ ଭାବରେ କାମ କରିବା ପରେ ସେ ପୁଣି ନିଜ ଗ୍ରାମ ବାଗଲପୁର ଫେରିଆସିଥିଲେ । ସେଠାରେ ସେ ସ୍ଥାନୀୟ କିଛି ଯୁବକମାନଙ୍କୁ ଏକାଠି କରି ଏକ  "ଯୁବକ ସଂଘ"  ଗଠନ କରିଥିଲେ ଓ ସେମାନଙ୍କ ସହ ମିଶି ଚାଷକାମରେ ମନ ଦେଇଥିଲେ । ସେଠାରେ ଦୁତିକା ଦେବୀଙ୍କ ସହିତ ତାଙ୍କର ବିବାହ ହୋଇଥିଲା । ସ୍ୱାଧୀନତା ସଂଗ୍ରାମରେ ଭୂମିକା ଅସହଯୋଗ ଆନ୍ଦୋଳନ ଚାଲିଥିବା ସମୟରେ ୧୯୨୧ ମସିହାରେ ମହାତ୍ମା ଗାନ୍ଧୀ ଓଡ଼ିଶା ଗସ୍ତରେ ଆସିଥିଲେ । ସେ ସମୟରେ କାଠଯୋଡି ନଇବାଲିରେ ଏକ ସାଧାରଣ ସଭାରେ ସାଧାରଣ ଜନତାଙ୍କ ପାଇଁ ଭାଷଣ ଦେଇଥିଲେ । ସେଠାରେ ଗୌରାଙ୍ଗ ପ୍ରଥମ ଥର ପାଇଁ ଏହି ଆନ୍ଦୋଳନର ଭାଷା ବୁଝିଥିଲେ । ଗାନ୍ଧୀଜୀଙ୍କର ଭାଷଣ ଶୁଣି ଓ ଏହାର ମହତ୍ୱ ବୁଝିପାରି ସେ ନିଜେ ଅସହଯୋଗ ଆନ୍ଦୋଳନରେ ଯୋଗ ଦେବା ସହିତ ନିଜ ଅଞ୍ଚଳର ଲୋକମାନଙ୍କୁ ମଧ୍ୟ ଏଥିପାଇଁ ଉତ୍ସାହିତ କରିଥିଲେ । ତାପରେ ସେ ଜଣେ ସକ୍ରିୟ ସଂଗ୍ରାମୀ ଓ କଂଗ୍ରେସ କର୍ମୀ ଭାବରେ ଅଳକାଶ୍ରମରେ ଯୋଗଦେଇଥିଲେ । ସେଠାରୁ ସେ ମାଳତୀ ଦେବୀଙ୍କ ସହଯୋଗରେ ଜଗତସିଂହପୁରରେ ଆସହଯୋଗ ଆନ୍ଦୋଳନକୁ ତୀବ୍ର କରାଇଥିଲେ । ୧୯୩୦ ମସିହାରେ ଲବଣ ସତ୍ୟାଗ୍ରହ ଚାଲିଥିବା ସମୟରେ ଓଡ଼ିଶାରେ ମଧ୍ୟ କିଛି କଂଗ୍ରେସ କର୍ମୀ ଏହାର ସମର୍ଥନ କରିଥିଲେ । ବାଲେଶ୍ୱର ଉପକୂଳ ଇଞ୍ଚୁଡିଠାରେ ଗୋପବନ୍ଧୁ ଚୌଧୁରୀଙ୍କ ନେତୃତ୍ୱରେ ଲୁଣମରା ଆରମ୍ଭ ହୋଇଥିଲା । ଏଥିରେ ଗୌରାଙ୍ଗ ଚରଣ ମଧ୍ୟ ଯୋଗ ଦେଇଥିଲେ । ସେହି ବର୍ଷ ଏପ୍ରିଲ ୧୩ ତାରିଖ ଦିନ ଅନ୍ୟ ସତ୍ୟାଗ୍ରାହୀ ମାନଙ୍କ ସହିତ ତାଙ୍କୁ ମଧ୍ୟ ଗିରଫ କରାଯାଇ ବର୍ଷେ କାଳ କାରାବାସ ପାଇଁ ନିର୍ଦ୍ଦେଶ ଦିଆଯାଇଥିଲା । ୧୯୩୧ ମସିହାରେ ସେ କାରାଗାରରୁ ଖଲାସ ହୋଇଥିଲେ । ସେ ସମୟରେ ଆଇନ ଅମାନ୍ୟ ଆନ୍ଦୋଳନ ଯୋର ଧରିଥିଲା । ସେ କାରାଗାରରୁ ବାହାରିବା ପରେ ଏହି ଆନ୍ଦୋଳନରେ ଯୋଗଦେଇଥିଲେ ଓ ଗାଁ ଗାଁ ବୁଲି ଏଥିପାଇଁ ପ୍ରଚାର ଚଳାଇଥିଲେ । ୧୯୩୨ ମସିହା ଜାନୁଆରୀ ୨୬ ତାରିଖ ଦିନଟିକୁ ଜାତୀୟ କଂଗ୍ରେସ ତରଫରୁ ସ୍ୱରାଜ୍ୟ ଦିବସ ରୂପେ ପାଳନ କରାଯିବା ପାଇଁ ଧାର୍ଯ୍ୟ କରାଯାଇଥିଲା । ଏହି ଅବସରରେ ସେ ସମସ୍ତ ଗ୍ରାମବାସୀଙ୍କ ସହ ମିଶି ଏକ ସାଧାରଣ ସଭାର ଆୟୋଜନ କରିଥିଲେ । ଏହାର ପରିଣାମ ସ୍ୱରୂପ ସେ ପୁଣି ଥରେ ଗିରଫ ହୋଇ ୬ ମାସ ଯାଏଁ କାରାବାସ ଭୋଗିଥିଲେ ।
ଉଚ୍ଚତା ବେମାରୀ  (ଇଂରାଜୀ ଭାଷାରେ ) ଏକ ସାମାନ୍ୟ ଧରଣର ଆକ୍ୟୁଟ ମାଉଣ୍ଟେନ ସିକନେସ  ଯାହା ଅତି ଉଚ୍ଚ ସ୍ଥାନ‌କୁ   ଦୃତ ଗତିରେ ଗଲେ ସ୍ୱଳ୍ପ ଅମ୍ଳଜାନ   ମିଳିବାରୁ ବିଯୁକ୍ତାତ୍ମକ ସ୍ୱାସ୍ଥ୍ୟ ଅବସ୍ଥା ହୁଏ  । ଏହି ବେମାରୀରେ ମୁଣ୍ଡ ବିନ୍ଧା, ବାନ୍ତି, ଥକ୍କାଣ ଅନୁଭବ, ନିଦ୍ରା ସମସ୍ୟା ମୁଣ୍ଡ ବୁଲା   ଇତ୍ୟାଦି ଲକ୍ଷଣ ପ୍ରକାଶ ପାଏ । ଆକ୍ୟୁଟ ମାଉଣ୍ଟେନ ସିକନେସ ଅଗ୍ରଗତି କଲେ ହାଇ ଅଲ୍‌ଟିଚ୍ୟୁଡ ପଲମୋନାରୀ ଇଡିମା   ଯୋଗୁ ଅଣନିଶ୍ୱାସୀ ହୁଏ ବା ହାଇ ଅଲ୍‌ଟିଚ୍ୟୁଡ ସେରେବ୍ରାଲ ଇଡିମା   ହୁଏ ଯେଉଁଥିରେ ଦ୍ୱନ୍ଦ୍ୱାତ୍ମକ ପରିସ୍ଥିତି ଉପୁଜେ । ଦୀର୍ଘକାଳ ଧରି ଉଚ୍ଚତାରେ ରହିଲେ କ୍ରନିକ ମାଉଣ୍ଟେନ ସିକନେସ   ଜାତ ହୁଏ । ସାଧାରଣତଃ ୨୫୦୦ ମିଟର/ ୮୦୦୦ଫୁଟ ଉଚ୍ଚତାରେ ଉଚ୍ଚତା ବେମାରୀ ହେଲେ ମଧ୍ୟ ଅଳ୍ପ ଉଚ୍ଚତାରେ ହୋଇପାରେ । ପୂର୍ବରୁ ଏପରି ହୋଇଥିବା ରୋଗ ଇତିହାସ, ଅତିଶୟ ପରିମାଣର ସକ୍ରିୟତା, ଉଚ୍ଚତାକୁ ଦୃତ ଅଗ୍ରଗତି କଲେ ଏହି ରୋଗ ସଙ୍କଟ ସୃଷ୍ଟି ହୁଏ । ଲକ୍ଷଣ ଅନୁସାରେ ରୋଗ ନିର୍ଣ୍ଣୟ କରାଯାଏ ଓ ତାଙ୍କର ସକ୍ରିୟତା କମିଥିଲେ ନିର୍ଣ୍ଣୟ ସ‌ହାୟକ ହୁଏ । ଅତି-ଉଚ୍ଚତାରେ ମୁଣ୍ଡ ବିନ୍ଧା, ଅଇ, ଅଣନିଶ୍ୱାସୀ ବା ବାନ୍ତି ହେଲେ ତାହାକୁ ଉଚ୍ଚତା ବେମାରୀ ରୋଗ ହୋଇଥିବା ନିର୍ଣ୍ଣୟ କରାଯାଏ । ଦିନ‌କୁ ୩୦୦ ମିଟର ବା ୧୦୦୦ଫୁଟ ଉଚ୍ଚତାରୁ ଅଧିକ ଉଠିବା ମନା ଓ ଧୀରେ ଧୀରେ ଚଢ଼ିଲେ ଏହି ବେମାରୀ ପ୍ରତିଷେଧ ହୋଇଯାଏ । ଶରୀର ସକ୍ଷମ ଥିଲେ ମଧ୍ୟ ଏହି ବେମାରୀ ସଙ୍କଟ କମିଯାଏନାହିଁ । ବେମାରୀ ଆରମ୍ଭ ହେଲା ମାତ୍ରେ ତଳ ଉଚ୍ଚତାକୁ ଅଣାଯାଏ ଓ ଯଥେଷ୍ଟ ତରଳ ପଦାର୍ଥ ଦିଆଯାର । ସାମାନ୍ୟ ବେମାରୀ ଥିଲେ ଆଇବୁପ୍ରୋଫେନ୍, ଆସେଟାଜୋଲାମାଇଡ ଓ ଡେକ୍ସାମେଥାଜୋନ ଦିଆଯାଏ । ଅବସ୍ଥା ସାଂଘାତିକ ଥିଲେ ଅମ୍ଳଜାନ ଥେରାପି   ଦିଆଯାଏ ଓ ଓହ୍ଲେଇବାକୁ ସକ୍ଷମ ନଥିଲେ ପୋର୍ଟେବ୍ଲ ହାଇପରବାରିକ ବ୍ୟାଗ   ବ୍ୟବ‌ହାର କରାଯାଏ । ଏଇ ଚିକିତ୍ସାର ଫଳାଫଳ ଅନୁଶୀଳନ ହୋଇନାହିଁ । ଦୃତ ଗତିରେ ୨୫୦୦ ମିଟର/୮୦୦୦ ଫୁଟ ଉଚ୍ଚତାକୁ ଉଠିଲେ ୨୦% ଲୋକଙ୍କର ଓ ୩୦୦୦ମିଟର/ ଫୁଟ ଉଚ୍ଚତାକୁ ଉଠିଲେ ୪୦% ଲୋକଙ୍କର ଏହି ବେମାରି ହେବା ସମ୍ଭାବନା ରହେ । ଉଚ୍ଚତା ବେମାରୀ ଓ ହାଇ ଅଲ୍‌ଟିଚ୍ୟୁଡ ପଲମୋନାରୀ ଇଡିମା ବା ଏଚଏସିଇ ରୋଗଦ୍ୱୟ ଉଭୟ ପୁରୁଷ ଓ ମହିଳାଙ୍କୁ ସମ ଭାବରେ ଆକ୍ରମଣ କରିପାରେ କିନ୍ତୁ ହାଇ ଅଲ୍‌ଟିଚ୍ୟୁଡ ସେରେବ୍ରାଲ ଇଡିମା     ଏଚଏପିଇ ପୁରୁଷଙ୍କୁ ଅଧିକ ଆକ୍ରମଣ କରେ । ଏହି ବିଷୟର ସର୍ବପୂରାତନ ଆଲେଖ୍ୟ ଚୀନ ଭାଷାର ଖ୍ରୀ:ପୂ: ୩୦ରେ ଲେଖାଥିବା ଜଣାଯାଏ ଯେଉଁଥିରେ ବଡ଼ ମୁଣ୍ଡ ବିନ୍ଧା ପର୍ବତ  " "  ବିଷୟ ଲେଖାଅଛି ଯାହା କିଲିକ ପାସ   ପାଖରେ ଥିବା କାରାକୋରମ ପର୍ବତମାଳାକୁ   ସଙ୍କେତ କରୁଥିବା ଅନୁମାନ କରାଯାଏ ।
ଓଷ୍ଟିଓପୋରୋସିସ ଏକ ରୋଗ ଯେଉଁଥିରେ ହାଡ଼ର ଶକ୍ତି କମିଯାଇ ଅଧିକ ଅସ୍ଥିଭଗ୍ନ ସମ୍ଭାବନା ରହେ । ବୃଦ୍ଧ ବୟସରେ ଅସ୍ଥିଭଗ୍ନର ଏହା ସର୍ବାଧିକ ସାଧାରଣ କାରଣ । ଅସ୍ଥି ଭଗ୍ନର ସାଧାରଣ ସ୍ଥାନ: ପିଠି ହାଡ଼, ପ୍ରବାହୁ   ଓ ହିପ । ଅସ୍ଥି ଭଗ୍ନ ନ ହେଲା ପର୍ଯ୍ୟନ୍ତ ଏହାର ସାଧାରଣତଃ ଲକ୍ଷଣ ନ ଥାଏ । ଏହି ରୋଗରେ ଅସ୍ଥି ଏତେ ଦୁର୍ବଳ ହୁଏ ଯେ ସାମାନ୍ୟ ଚାପ ବା କୌଣସି ଚାପ ନ ଥାଇ ମଧ୍ୟ ଆପେ ଆପେ ଭାଙ୍ଗିଯାଏ । ଅସ୍ଥି ଭଗ୍ନ ପରେ ଦୈନନ୍ଦିନ କର୍ମ ସମ୍ପାଦନ କରିବାରେ ଅସୁବିଧା ହୁଏ କ୍ରନିକ ଯନ୍ତ୍ରଣା ହୁଏ । ଓଡ଼ିଆରେ ଏହି ରୋଗର ପ୍ରତିଶବ୍ଦ: ହାଡ଼ପୋରିଆ, ପୋଲା ହାଡ଼ ରୋଗ, ଛିଦ୍ରାଳ ଅସ୍ଥି ରୋଗ । ଓଷ୍ଟିଓପୋରୋସିସ ରୋଗରେ ସାଧାରଣ ପିକ ବୋନ ମାସ ଅପେକ୍ଷା କମ କ୍ଷୟ ଓ ସାଧାରଣ ଅସ୍ଥି କ୍ଷୟ ଅପେକ୍ଷା ବେଶୀ କ୍ଷୟ ହୁଏ । ଏସ୍ଟ୍ରୋଜେନ ସ୍ତର ମେନୋପଜ ବା ଋତୁବନ୍ଦ ପରେ କମିଯିବାରୁ ଅସ୍ଥି କ୍ଷୟ ହୁଏ । ଅନେକ ରୋଗ ଓ ଚିକିତ୍ସା ପଦ୍ଧତିରେ ଅସ୍ଥିକ୍ଷୟ ହୁଏ ଯେପରିକି ମଦ୍ୟାସକ୍ତି, ଆନୋରେକ୍ସିଆ ନର୍ଭୋସା, ହାଇପରଥାଇରଏଡିଜ୍ମ, ଉଫୋରେକଟୋମି ଓ ବୃକ୍‌କ ରୋଗ । ବାତଔଷଧ  (ଆଣ୍ଟିସିଜର ମେଡିକେସନ), କେମୋଥେରାପି, ପ୍ରୋଟୋନ ପମ୍ପ ଇନହିବିଟର, ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର ଓ ସ୍ଟେରଏଡ ଔଷଧ ନେଲେ ଅସ୍ଥିକ୍ଷୟ ଅଧିକ ହୁଏ  । ବ୍ୟାୟାମ ଅଭାବ ଓ ଧୁମ୍ରପାନ ମଧ୍ୟ ରୋଗ ସଙ୍କଟ ହୋଇପାରେ । ଅସ୍ଥି ସାନ୍ଦ୍ରତା ବା ବୋନ ଡେନସିଟି ଯୁବ ବୟସ୍କର ୨.୫ ଏସଡି ତଳକୁ ଥିଲେ ଓଷ୍ଟିଓପୋରୋସିସ ରୋଗ ନିର୍ଣ୍ଣୟ କରାଯାଏ । ଡୁଆଲ ଏନର୍ଜି ଏକ୍ସ-ରେ ଆବସର୍ପସିଓମେଟ୍ରିଦ୍ୱାରା ହିପରେ ଏହି ମାପ କରାଯାଏ । କ୍ଷତିକାରକ ଔଷଧ ଦୂର କରି ଓ ଉପ‌ଯୁକ୍ତ ଖାଦ୍ୟ ଗ୍ରହଣ କରି ଏହି ରୋଗକୁ ପ୍ରତିରୋଧ କରାଯାଏ । ଉପ‌ଯୁକ୍ତ ଖାଦ୍ୟ, ବ୍ୟାୟାମ ଓ ନ ପଡ଼ିଯିବା ନିମନ୍ତେ ଚେଷ୍ଟିତ ହେଲେ ଅସ୍ଥିଭଗ୍ନ ପ୍ରତିରୋଧ କରିହେବ । ଜୀବନ‌ଚର୍ଯ୍ୟାରେ ପରିବର୍ତ୍ତନ, ଧୁମ୍ରପାନ ନିଷେଧ ଓ ଆଲକୋହୋଲ ପାନ ବନ୍ଦ ଇତ୍ୟାଦି ବ‌ହୁତ ସାହାଯ୍ୟ କରେ । ପୂର୍ବରୁ ଓଷ୍ଟିଓପୋସୋସିସ ଜନିତ ଅସ୍ଥିଭଗ୍ନ ଥିଲେ ବାଇଫସଫୋନେଟ ଔଷଧ ଦେଲେ ଉପକାର ମିଳେ, କିନ୍ତୁ କେବଳ ଓଷ୍ଟିଓପୋରୋସିସ ଥିଲେ କମ କାର୍ଯ୍ୟକାରୀ ହୁଏ । ଅନ୍ୟ କେତେକ ଔଷଧ ମଧ୍ୟ ଉପକାରୀ ହୁଏ । ବୟସ ବୃଦ୍ଧି ସଙ୍ଗେ ସଙ୍ଗେ ଓଷ୍ଟିଓପୋରୋସିସ ଏକ ସାଧାରଣ ରୋଗ ହୋଇଯାଏ । ପଚାଶ ଦଶକର ଲୋକଙ୍କ ମଧ୍ୟରୁ୧୫ %  (ଗୋରା ଲୋକ) ଓ ୮୦ ବର୍ଷ ବୟସ ପରେ ୭୦ % ଏହି ରୋଗ ଭୋଗନ୍ତି  । ପୁରୁଷମାନଙ୍କ ଅପେକ୍ଷା ମହିଳାମାନଙ୍କୁ ଅଧିକ ରୋଗ ହୁଏ । ବିକଶିତ ଦେଶମାନଙ୍କରେ ରୋଗ ନିର୍ଣ୍ଣୟ ପଦ୍ଧତି ଅନୁସାରେ ୨ରୁ ୮ % ପୁରୁଷ ଓ ୯ରୁ ୩୮ % ମହିଳାଙ୍କୁ ଏହି ରୋଗ ହୁଏ । ବିକାଶଶୀଳ ଦେଶମାନଙ୍କରେ ଏହି ରୋଗ ହାର ଜଣାଯାଇ ନାହିଁ । ସନ ୨୦୧ରେ ୟୁରୋପ ୟୁନିଅନରେ ୨୨ ନିୟୁତ ମହିଳା ଓ ୫.୫ ନିୟୁତ ପୁରୁଷଙ୍କୁ ଏହି ରୋଗ ହୋଇଥିଲା । ଆମେରିକାରେ ସେହି ବର୍ଷ  (୨୦୧୦) ୮ ନିୟୁତ ମହିଳା ଓ ୧ରୁ ୨ ନିୟୁତ ପୁରୁଷଙ୍କୁ ଏହି ରୋଗ ହୋଇଥିଲା  । ଗୋରା ଲୋକ ଓ ଏସିଆ ଲୋକଙ୍କର ରୋଗ ସଙ୍କଟ ଅଧିକ ଥାଏ । ଗ୍ରୀକ ଶବ୍ଦ ପୋରସ ହାଡ଼ରୁ ଏହି ଓଷ୍ଟିଓପୋରୋସିସ ନାମ ଆସିଛି ।
ମାଛ ଭଜା ଏକ ଆମିଷ ଖାଦ୍ୟ। ଏହାକୁ ପଖାଳ ସ‌ହିତ ଖାଆନ୍ତି। ମାଛ ଏକ ସ୍ୱସ୍ଥ୍ୟକର ଖାଦ୍ୟ। ସାମଗ୍ରୀ ମାଛ ୫୦୦ ଗ୍ରାମ୍ ଲଙ୍କା ୪ ଗୋଟି ଅଦା ଧନିଆ ପତ୍ର ବେସନ ୨ ଚାମଚ ଲଙ୍କାଗୁଣ୍ଡ ୧ଟି ବଡ଼ ପିଆଜ ଅଦା ରସୁଣ ପେସ୍ଟ୍ ଚାଉଳ ଅଟା ଜିରା ୧ ଚାମଚ ହଳଦୀ ୧ ଚାମଚ ଲେମ୍ବୁ ରସ ଲୁଣ ସ୍ୱାଦ ଅନୁସାରେ ତେଲ ତିଆରି ପ୍ରଣାଳୀ ପ୍ରଥମେ ମାଛକୁ ଭଲକରି ସଫାକରି ସେଥିରେ ଲୁଣ, ହଳଦୀ ପକାଇ ଭଲକରି ମିଶାଇ ରଖିଦିଅନ୍ତୁ । ଏକ ପାତ୍ରରେ ବେସନ,ଧନିଆ ପତ୍ର,ଚାଉଳ ଅଟା, ଧନିଆ ପତ୍ର, ଲଙ୍କାଗୁଣ୍ଡ,ଲେମ୍ବୁରସ ଏବଂ ଅଦାରସୁଣ ପେସ୍ଟ ପକାଇ ସାରି ମାଛକୁ ଏହା ସ‌ହିତ ଭଲ ଭାବେ ମିଶାଇ ରଖନ୍ତୁ । ଏବେ ଏକ କଢେଇରେ ତେଲ ଗରମ କରି ଲଙ୍କା ପକାନ୍ତୁ, ଏହାପରେ ମାଛକୁ ପକାଇ କିଛି ସମୟ ଭାଜନ୍ତୁ। ସବୁ ମାଛ ଖଣ୍ଡ ଭାଜି ସାରିଲା ପରେ ପାତ୍ରରେ ସଜାଇ ପଖାଳ ସ‌ହିତ ପରଷନ୍ତୁ।
ମନୋଜ ମହାନ୍ତି ଜଣେ ଓଡ଼ିଆ କବି । ୨୦୦୪ ମସିହାରେ ତାଙ୍କୁ ତାଙ୍କର କବିତା ପୁସ୍ତକ ସମୟର ଧୂସର ବାଲିରେ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା ।
ସୋଡ଼ିଅମ ନାଇଟ୍ରୋପୃସାଇଡ ବା ଏସଏନପି  (ଇଂରାଜୀ ଭାଷାରେ ବା , ବିକ୍ରୟ ନାମ ନାଇଟ୍ରୋପ୍ରେସ / ) ଏକ ଔଷଧ ଯାହା ରକ୍ତଚାପ   କମ୍ କରିବାକୁ ଦିଆଯାଏ  । ଲକ୍ଷଣ‌ଯୁକ୍ତ ଅତ୍ୟୁଚ୍ଚ ରକ୍ତଚାପ   ଥିଲେ, କେତେକ ହୃଦ୍‌ପାତ ରୋଗରେ ଓ ଅପରେଶନ ସମୟରେ ରକ୍ତସ୍ରାବ   କମେଇବା ନିମନ୍ତେ ଏହି ଔଷଧ ଦିଆଯାଏ । ନିରବଛିନ୍ନ ଧୀର ପ୍ରବାହିତ ଶିରାଭ୍ୟନ୍ତର ଇଞ୍ଜେକସନ   ଆକାରରେ ଏହା ଦିଆଯାଏ । ଏହାର ପ୍ରଭାବ ତୁରନ୍ତ ଆରମ୍ଭ ହୁଏ ଓ ପ୍ରାୟ ୧୦ ମିନିଟ ପର୍ଯ୍ୟନ୍ତ ରହେ । ସୋଡ଼ିଅମ ନାଇଟ୍ରୋପୃସାଇଡର ସୋଡ଼ିଅମ ନାଇଟ୍ରୋପୃସାଇଡରେ ନିମ୍ନ ରକ୍ତଚାପ   ଓ ସ୍ୟାନାଇଡ ବିଷକ୍ରିୟା   ହୋଇପାରେ । ମେଥେମୋଗ୍ଲୋବିନେମିଆ   ଭଳି ସାଂଘାତିକ ପ୍ରତିକ୍ରିୟା ମଧ୍ୟ ହୋଇପାରେ । ପାର୍ଶ୍ୱ ପ୍ରତିକ୍ରିୟା ସମ୍ଭାବନ ଯୋଗୁ ଏହା ଗର୍ଭାବସ୍ଥାରେ ଦିଆଯାଏନାହିଁ । ଅଧିକ ମାତ୍ରାର ଔଷଧ ୧୦ ମିନିଟରୁ ଅଧିକ ସମୟ ଦିଆଯାଏନାହିଁ । ଏହା ରକ୍ତନଳୀ ସ୍ଫୀତ କରି କାର୍ଯ୍ୟ କରେ । ସୋଡ଼ିଅମ ନାଇଟ୍ରୋପୃସାଇଡ ସନ ୧୮୫୦ରେ ଆବିଷ୍କୃତ ହୋଇଥିଲା ଓ ସନ ୧୯୨୮ରେ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।
ପଙ୍କଜ ଚରଣ ଦାସ  ୧୭ ମାର୍ଚ୍ଚ ୧୯୨୫   ୧୧ ଜୁନ ୨୦୦୩  ଜଣେ ଓଡ଼ିଶୀ ନୃତ୍ୟଶିଳ୍ପୀ, ନୃତ୍ୟ ନିର୍ଦ୍ଦେଶକ ଓ ସର୍ବୋପରୀ ଓଡ଼ିଶୀ ନୃତ୍ୟର ପୁନଃନିର୍ମାତା ଥିଲେ । ତେଣୁ ତାଙ୍କୁ ଓଡ଼ିଶୀ ନୃତ୍ୟର ପିତା ଓ ଆଦିଗୁରୁ କୁହାଯାଏ । ସେ ପୁନର୍ଜୀବନ ଦାନ କରି ଆଜିର ଓଡ଼ିଶୀ ନୃତ୍ୟର ଭିତ୍ତି ସ୍ଥାପନ କରିଥିଲେ । ସେ ଏହି ନୃତ୍ୟକୁ  'ମନ୍ଦିର ନୃତ୍ୟ' ରୁ ବାହାର କରି ଦୁନିଆ ଆଗରେ ଉପସ୍ଥାପନ କରିଥିଲେ । ସେ ସନ ୧୯୯୨ରେ ପଦ୍ମଶ୍ରୀ ଉପାଧିରେ ଭୁଷିତ ହୋଇଥିଲେ । ତାଙ୍କ ନୃତ୍ୟରେ ଭକ୍ତି ରସ ପରିପୂର୍ଣ୍ଣ ଥିଲା ଓ ତାଙ୍କର ପ୍ରତି ପଦକ୍ଷେପ ପ୍ରଭୁ ଜଗନ୍ନାଥଙ୍କୁ ସମର୍ପିତ ଥିଲା । ମାହାରୀ ନୃତ୍ୟ କଳାକୁ ସେ କଠୋର ଭାବରେ ଅନୁସରଣ କରୁଥିଲେ । ଜୀବନୀ ପଙ୍କଜ ଚରଣ, ୧୯୨୫ ମସିହାରେ ପୁରୀର ମାଟିମଣ୍ଡପ ସାହିରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଧର୍ମୁ ଚରଣ ଦାସ ଓ ମାତାଙ୍କ ନାମ କ୍ଷେତ୍ରମଣୀ ଦେବୀ । ସେମାନେ ଥିଲେ ଅସୁରେଶ୍ୱର ନିକଟସ୍ଥ ମଣିପୁରର ମୂଳବାସିନ୍ଦା । ପିତାଙ୍କ ପୁଲିସ ଚାକିରି ଯୋଗୁ, ସେମାନେ ପୁରୀରେ ରହୁଥିଲେ । ପଙ୍କଜ ଚରଣ ମାତୃଗର୍ଭରେ ଥିବା ଅବସ୍ଥାରେ ତାଙ୍କର ପିତୃବିୟୋଗ ଘଟିଥିଲା । ପିତାଙ୍କ ମୃତ୍ୟୁପରେ ବେସାହାରା ମା-ପୁଅଙ୍କୁ ଆଶ୍ରୟ ଦେଇଥିଲେ, ଶ୍ରୀମନ୍ଦିରର ଦେବଦାସୀ ଫକିରୀ ମାହାରୀ ରତ୍ନ ପ୍ରଭା ଦେବୀ  । ମାହାରୀ ନୃତ୍ୟାଙ୍ଗନା ରତ୍ନ ପ୍ରଭା ଦେବୀଙ୍କର ସେ ପାଳିତ ପୁତ୍ର ଥିଲେ ଓ ତାଙ୍କଠାରୁ ଭକ୍ତି ଆନ୍ଦୋଳନର କଳା ଶିଖିଥିଲେ । ଛୋଟବେଳେ ସେ ନିଜ ମଧୁର କଣ୍ଠ ପାଇଁ ଅନେକ ପ୍ରଶଂସା ପାଇଥିଲେ ।  "ପଙ୍କଜର କଣ୍ଠ ଗ୍ରାମୋଫୋନଠୁଁ ମଧୁର"  ବୋଲି ଲୋକେ କହୁଥିଲେ । ସେ ହାଇସ୍କୁଲରେ ତିନିଥର ଫେଲ ହୋଇଥିବାରୁ ପାଠ ପଢ଼ାରେ ଆଉ ତାଙ୍କ ମନ ଲାଗିଲାନି । ନିଜ ମାତାଙ୍କ ହଠାତ ମୃତ୍ୟୁ ଘଟିବାରୁ ଚାକିରୀ ଖୋଜି ଖୋଜି ସେ ବଳଭଦ୍ର ହଜୁରୀଙ୍କ ନୂଆ ଥିଏଟରରେ ମିଶିଲେ । ଥିଏଟରରେ ସେ, ମୁଖ୍ୟତଃ ହାସ୍ୟ ଅଭିନେତା ଭାବେ ଅଭିନୟ କରୁଥିଲେ । ପରେ କାଳୀଚରଣ ପଟ୍ଟନାୟକଙ୍କ ଥିଏଟର ପୁରୀରେ ଆସିବାରୁ ବଡ଼ ଧରଣର ଥିଏଟରରେ ମିଶିବା ପାଇଁ ସେ ଇଚ୍ଛା କରିଥିଲେ । କଟକ ଓ ବାଲେଶ୍ୱରରେ ଦୁଇଟି ଯାତ୍ରାପରେ ସେ ପୁଣିଥରେ ପୁରୀକୁ ଫେରିଆସି ଅନ୍ନପୂର୍ଣ୍ଣା ଥିଏଟର-ବିରେ ମିଶିଥିଲେ । ଏଥିରେ ସେ ଗୁରୁ କେଳୁଚରଣ ମହାପାତ୍ରଙ୍କୁ ଭେଟିଥିଲେ । କେଳୁଚରଣ ମଧ୍ୟ ସେତେବେଳେ ନୂଆ ନୂଆ ଥିଏଟରରେ ମିଶିଥାନ୍ତି । ୧୯୬୪ ମସିହାରେ, ଓଡ଼ିଶାର ସେତେବେଳର ଏକମାତ୍ର ନୃତ୍ୟ ଓ ସଙ୍ଗୀତର ମହାବିଦ୍ୟାଳୟ ଉତ୍କଳ ସଙ୍ଗୀତ ମହାବିଦ୍ୟାଳୟରେ ସେ ଓଡ଼ିଶୀ ନୃତ୍ୟ ବିଭାଗର ମୂଖ୍ୟ ଭାବରେ ଯୋଗ ଦେଇଥିଲେ । ଉତ୍କଳ ସଙ୍ଗୀତ ମହାବିଦ୍ୟାଳୟରେ ୨୫ ବର୍ଷରୁ ଉର୍ଦ୍ଧ୍ୱ ସମୟ କାର୍ଯ୍ୟ କରି ଅବଶେଷରେ ସେ ଅଧ୍ୟକ୍ଷ ଭାବରେ ଅବସର ନେଇଥିଲେ । ସେ ନୃତ୍ୟ ଶିକ୍ଷା ଦେଇଥିବା କେଳୁଚରଣ ମହାପାତ୍ର, ଦେବ ପ୍ରସାଦ ଦାସ, ମାୟାଧର ରାଉତ ଓ ଭଗବାନ ସାହୁ ପରବର୍ତ୍ତୀ ସମୟରେ ନୃତ୍ୟ ଗୁରୁ ହୋଇ ଓଡ଼ିଶୀ ନୃତ୍ୟକୁ ଭାରତ ତ‌ଥା ଭାରତ ବାହାରେ ପ୍ରସାର କରିବାରେ ମୂଖ୍ୟ ଭୂମିକା ତୁଲେଇଥିଲେ । ରଚନା ଦଳଗତ ନୃତ୍ୟରେ ସେ ବିଶାରଦ ଥିଲେ ଓ ଗ୍ଳାନିସଂହାର, ମାତୃବନ୍ଦନା, ବାଳଗୋପାଳାଷ୍ଟକ ଓ ଆହୁରି ଅନେକ ନୃତ୍ୟରେ ସେ ତାଙ୍କର ଅଲିଭା ଛାପ ଛାଡ଼ିଯାଇଛନ୍ତି । ତାଙ୍କର ରଚିତ ନୃତ୍ୟମାନଙ୍କ ମଧ୍ୟରୁ ପଞ୍ଚକନ୍ୟା ନାମର ନୃତ୍ୟ ସବୁଠୁ ଜନପ୍ରିୟ ହୋଇଥିଲା । ଏଥିରେ ପୁରାଣର ପାଞ୍ଚଗୋଟି ମହାନ ନାରୀ - ଅହଲ୍ୟା, ଦ୍ରୌପଦୀ, ତାରା, କୁନ୍ତୀ ଓ ମନ୍ଦୋଦରୀଙ୍କ କଥା ନୃତ୍ୟର ନାଟକୀୟତା ମାଧ୍ୟମରେ ଦେଖାଯାଇଥିଲା । ଓଡ଼ିଆ ଓ ସଂସ୍କୃତ ଭାଷାରେ ସେ ବିଦ୍ୱାନ ଥିଲେ । କାଳିଦାସ ଜୟଦେବଙ୍କ ଜୀବନ ଉପରେ ଆଧାରିତ ନୃତ୍ୟମାନଙ୍କୁ ସେ ନୃତ୍ୟ ନିର୍ଦ୍ଦେଶନା ଦେଇଥିଲେ । ଗୁରୁ ପଙ୍କଜ ଚରଣ ଦାସ ଉତ୍ସବ ପ୍ରତିବର୍ଷ ଭୁବନେଶ୍ୱରଠାରେ ଉଡ୍ର ସଂସ୍କୃତି ଏକାଡେମୀଦ୍ୱାରା ଗୁରୁ ପଙ୍କଜ ଚରଣ ଦାସଙ୍କ ସ୍ମୃତିରେ ଆଦିଗୁରୁ ପଙ୍କଜ ଚରଣ ଦାସ ଉତ୍ସବ ଅନୁଷ୍ଠିତ କରାଯାଉଛି । ଏହା ତାଙ୍କ ପୁତ୍ର ଶ୍ରୀ ବସନ୍ତ ଦାସ ଓ ନାତୁଣୀ ପଲ୍ଲବୀ ଦାସଙ୍କଦ୍ୱାରା କରାଯାଉଛି ।
ଟୋଲବୁଟାମାଇଡ ହେଉଛି ଏକ ଔଷଧ ଯାହା ଟାଇପ୍-୨ ମଧୁମେହର ଚିକିତ୍ସା ପାଇଁ ବ୍ୟବହୃତ ହୁଏ । ମେଟ୍‌ଫର୍ମିନ ପରେ ଏହା ଦ୍ୱିତୀୟ ଧାଡ଼ିର ଚିକିତ୍ସା । ଏହା ପାଟିରେ ଦିଆଯାଏ । ଏହାର ପ୍ରଭାବ ୨୪ ଘଣ୍ଟା ପର୍ଯ୍ୟନ୍ତ ରହିପାରେ ।ହୁଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଗଲୁ ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ଶର୍କରା ହୋଇପାରେ । ଯକୃତ କିମ୍ବା ବୃକ୍‌କ ସମସ୍ୟା ଥିବା ଲୋକମାନଙ୍କର ବାରମ୍ବାର ପାର୍ଶ୍ୱ ପ୍ରତିକ୍ରିୟା ହୁଏ । ଗର୍ଭାବସ୍ଥାରେ ବ୍ୟବହାର ସାଧାରଣତ ସୁପାରିଶ କରାଯାଏ ନାହିଁ । ଏହା ଏକ ସଲଫୋନିଲୁରିଆ ଔଷଧ । ଅଗ୍ନାଶୟରୁ ଇନସୁଲିନ୍ ମୋଚନକୁ ଉତ୍ସାହିତ କରି ଏହା କାର୍ଯ୍ୟକ୍ଷମ ହୁଏ । ୧୯୫୬ ମସିହାରେ ଟୋଲବୁଟାମାଇଡ ଆବିଷ୍କୃତ ହୋଇଥିଲା ଏବଂ ୧୯୫୭ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ବିଶିଷ୍ଟ ୧୦୦ଟି ବଟିକା ମୂଲ୍ୟ ୨୦୨୧ ସୁଦ୍ଧା ପ୍ରାୟ ୯୨ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୭୩ ପାଉଣ୍ଡ ।
ପେରାମିଭିର  (ଇଂରାଜୀ ଭାଷାରେ ), ରାପିଭାବ୍ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଭୂତାଣୁରୋଧୀ ଔଷଧ ଯାହା ଇନଫ୍ଲୁଏଞ୍ଜା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଲକ୍ଷଣ ଆରମ୍ଭ ହେବାର ଦୁଇ ଦିନ ମଧ୍ୟରେ ଏହା ଦିଆଯିବା ଉଚିତ । ପ୍ରତିରୋଧ ପାଇଁ ଏହାର ବ୍ୟବହାରକୁ ପ୍ରମାଣ ସମର୍ଥନ କରେନାହିଁ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ନିଉଟ୍ରୋଫିଲ୍, ଶୋଇବାରେ ଅସୁବିଧା ଏବଂ ଅଇ ଲାଗେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରୋଗୀର ଅସ୍ୱାଭାବିକ ଆଚରଣ ଦେଖା ଯାଇପାରେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ହୋଇପାରେ  ଗର୍ଭାବସ୍ଥାରେ ଏହା କ୍ଷତିକାରକ ମନେହୁଏ ନାହିଁ, କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ନ୍ୟୁରାମିନିଡେଜ ଇନହିବିଟର ଯାହା ଉଭୟ ଇନଫ୍ଲୁଏଞ୍ଜା କ ଏବଂ ଇନଫ୍ଲୁଏଞ୍ଜା ଖ ଭୂତାଣୁ ବିରୋଧରେ ସକ୍ରିୟ ଅଟେ । ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେରାମିଭିର ଅନୁମୋଦିତ ହୋଇଥିଲା । ୨୦୧୮ରେ ୟୁରୋପରେ ଏହାକୁ ଅନୁମୋଦନ କରାଯାଇଥିବାବେଳେ ପରବର୍ତ୍ତୀ ସମୟରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ଏକ ମାତ୍ରାର ମୂଲ୍ୟ ପ୍ରାୟ ୧୦୦୦ ଡଲାର ଥିଲା ।
କଣ୍ଡୋମ  (ଇଂରାଜୀ ଭାଷାରେ ) ଏକ ମୁଣି ଆକାରର ଏକ ପ୍ରତିବନ୍ଧ ଉପକରଣ   ଯାହା ଯୌନ ସମ୍ଭୋଗ   ସମୟରେ ଗର୍ଭାଧାନ ସମ୍ଭାବନା ଓ ଯୌନସଞ୍ଚାରିତ ସଂକ୍ରମଣ  ( ବା ) ରୋକିବା ନିମନ୍ତେ ବ୍ୟବ‌ହାର କରାଯାଏ  । ଏଥି ନିମନ୍ତେ ଉଭୟ ପୁରୁଷ ଓ ମହିଳା କଣ୍ଡୋମ   ମିଳେ । ସଠିକ ଭାବରେ ପ୍ରତ୍ୟେକ ନାରୀ-ପୁରୁଷ ସମ୍ଭୋଗ ସମୟରେ ପୁରୁଷ ସାଥୀ କଣ୍ଡୋମ ବ୍ୟବ‌ହାର କଲେ ମାତ୍ର ୨% ଗର୍ଭାଧାନ ହାର ହୁଏ । କିନ୍ତୁ ସାଧାରଣ ବ୍ୟବ‌ହାରରେ ଏହି ହାର ପ୍ରାୟ ବାର୍ଷିକ ୧୮% ହୁଏ । କଣ୍ଡୋମ ବ୍ୟବ‌ହାର କଲେ ଗନରିଆ, କ୍ଲାମିଡିଆ  , ଟ୍ରାଇକୋମୋନିଆସିସ୍, ହେପାଟାଇଟିସ ବି ଓ ଏଚଆଇଭି/ଏଡସ ଇତ୍ୟାଦି ରୋଗ ସଙ୍କଟ ଅନେକ ପରିମାଣରେ କମିଯାଏ । କିଛି ପରିମାଣରେ ସୁରକ୍ଷା ମିଳୁଥିବା ଅନ୍ୟ କେତେକ ରୋଗମାନଙ୍କ ନାମ ଜେନିଟାଲ ହର୍ପିସ  , ହ୍ୟୁମାନ ପାପିଲୋମା ଭୁତାଣୁ  ( ବା ) ଓ ସିଫିଲିସ୍  । ସମ୍ଭୋଗ ପୂର୍ବରୁ ଉତ୍ଥିଥ ପୁରୁଷାଙ୍ଗ   ଉପରେ ପୁରୁଷ କଣ୍ଡୋମ ଗୁଡ଼େଇ ଦେବାଫଳରେ ମହିଳା ଯୌନାଙ୍ଗରେ ବୀର୍ଯ୍ୟ ପ୍ରବେଶକୁ ଅବରୋଧ କରେ । ପୁରୁଷ କଣ୍ଡୋମ ଲେଟେକ୍ସରୁ   ଓ ସ୍ୱଳ୍ପ ମାତ୍ରାରେ ପଲିୟୁରିଥେନ   ବା ମେଣ୍ଢାଛୁଆ ଅନ୍ତନଳୀରୁ ତିଆରି ହୁଏ । ପୁରୁଷ କଣ୍ଡୋମ ସ‌ହଜରେ ମିଳେ, ବ୍ୟବ‌ହାର ବିଧି ସ‌ହଜ ଓ ଅଳ୍ପ ପାର୍ଶ୍ୱ ପ୍ରତିକ୍ରିୟା ଦେଖାଏ । ଲେଟେକ୍ସ ଆଲର୍ଜି   ଥିଲେ ପଲିୟୁରିଥେନ ବା ଅନ୍ୟ କୃତ୍ରିମ ସଂସ୍କରଣ ବ୍ୟବ‌ହାର କରାଯାଏ । ମହିଳା କଣ୍ଡୋମ ପଲିୟୁରିଥେନରୁ ପ୍ରସ୍ତୁତ କରାଯାଇଥାଏ ଓ ଏକାଧିକ ଥର ବ୍ୟବ‌ହାର କରାଯାଇପାରେ । ସନ ୧୫୬୪ରୁ ଯୌନ ସଞ୍ଚାରିତ ରୋଗ ପ୍ରତିଷେଧ ନିମନ୍ତେ କଣ୍ଡୋମ ବ୍ୟବ‌ହାର କରାଯାଉଛି । ରବର କଣ୍ଡୋମ ସନ ୧୮୫୫ରୁ ଓ ଲେଟେକ୍ସ କଣ୍ଡୋମ ସନ ୧୯୨୦ରୁ ବ୍ୟବ‌ହୃତ ହେଉଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଗୋଟିକର କ୍ରୟ ମୂଲ୍ୟ ପ୍ରାୟ ୦.୦୩ରୁ ୦.୦୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୁଲ୍ୟ ଏକ ଆମେରିକୀୟ ଡଲାରରୁ କମ୍ । ପୃଥିବୀର ୧୦%ରୁ କମ୍ ଲୋକ ଜନ୍ମ ନିରୋଧ ନିମନ୍ତେ କଣ୍ଡୋମ ବ୍ୟବ‌ହାର କରୁଛନ୍ତି । ବିକଶିତ ଦେଶମାନଙ୍କରେ   ଅଧିକ କଣ୍ଡୋମ ବ୍ୟବ‌ହାର ହୁଏ । ଜନ୍ମ ନିରୋଧ ଉପାୟ ନିମନ୍ତେ କଣ୍ଡୋମ ସଂଯୁକ୍ତ ରାଷ୍ଟ୍ରରେ ୨ୟ ସ୍ଥାନ  (୨୨%) ଓ ଯୁକ୍ତରାଷ୍ଟ୍ର ଆମେରିକାରେ ୩ୟ ସ୍ଥାନ  (୧୫%) ଅଧିକାର କରିଛି  । ବାର୍ଷିକ ପ୍ରାୟ ଛଅରୁ ନଅ ବିଲିଅନ କଣ୍ଡୋମ ପୃଥିବୀରେ ବିକ୍ରୟ ହୁଏ ।
ତୁ ମୋ ସାଥିରେ, ୨୦୨୦ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରିଙ୍କୁରିନୁ ଜେନା ଓ ଦୀପକ କୁମାର ଜେନା । ରାଜା ଦାଶ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅସଦ ନିଜାମ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳେନ୍ଦ୍ର ସାମନ୍ତରାୟ ଓ ଦିବ୍ୟା ମହାନ୍ତି । ଅଶ୍ରୁମୋଚନ ମହାନ୍ତି, ବଣ୍ଟି ଆର୍ ସାମଲ, ବାପି, ଅନନ୍ୟା ଆଦ୍ୟାଶା, ତୃପ୍ତି ସିହ୍ନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୦ ମସିହାର ଡିସେମ୍ବର ୨୭ ତାରିଖରେ ଏହି କଥାଚିତ୍ରଟି ଜୀ ସାର୍ଥକରେ ମୁକ୍ତିଲାଭ କରିଥିଲା । ୧୭ ଦିନ ମଧ୍ୟରେ ଏହି କଥାଚିତ୍ରଟିର ନିର୍ମାଣ କରାଯାଇଥିଲା । ଅଭିନୟ ଶୈଳେନ୍ଦ୍ର ସାମନ୍ତରାୟ ଦିବ୍ୟା ମହାନ୍ତି ଅଶ୍ରୁମୋଚନ ମହାନ୍ତି ତୃପ୍ତି ସିହ୍ନା ବଣ୍ଟି ଆର୍ ସାମଲ ଅନନ୍ୟା ଆଦ୍ୟାଶା ବାପି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅସଦ ନିଜାମ । ଗୀତିକାର ତପୁ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁଳଦୀପ ପଟ୍ଟନାୟକ, ଅସୀମା ପଣ୍ଡା, ଅବିନାଶ, ଆର୍.ଏସ୍. କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀ   ଗ୍ରହଣ କରିଥିବା ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି । ଚଣ୍ଡେଶ୍ୱରୀ ହିନ୍ଦୁମାନଙ୍କର କୁମାରୀ ଦେବୀଙ୍କର   ଏକ ଅବତାର । ସ୍କନ୍ଧ ପୁରାଣରେ ଥିବା ନେପାଲ ମାହାତ୍ମ୍ୟରେ ଚଣ୍ଡେଶ୍ୱରୀ ଠାକୁରାଣୀଙ୍କ ବିଷୟରେ ଏକ କାହାଣୀ ଲେଖାଅଛି । ଚଣ୍ଡେଶ୍ୱରୀ ମନ୍ଦିର ନେପାଳର ଧୂଳିଖେଳର ୫ କିମି ପୂର୍ବରୁ ବନେପା ଟାଉନ ଅଛି । ବନେପାର ମୂଖ୍ୟ ଆକର୍ଷଣ ଚଣ୍ଡେଶ୍ୱରୀ ମନ୍ଦିର ଯାହା ଟାଉନର ୧ କିମି ଉତ୍ତରପୂର୍ବ ଦିଗରେ ପୂଣ୍ୟ ମାତା ନଦୀ ପାଖରେ ଥିବା ଘୋକେଚୌର ପାଖରେ ଅଛି ଯାହାର ଦୈର୍ଘ୍ୟ ୦.୨୧ କିମି । ଏହି ମନ୍ଦିର ସପ୍ତଦଶ ଶତାବ୍ଦୀରେ ତିଆରି ହୋଇଥିବା ବିଶ୍ବାସ କରାଯାଏ । ଏହି ମନ୍ଦିରର ଭିତ୍ତି ଚିତ୍ରରେ ଚଣ୍ଡ ଅସୁରକୁ ଚାଣ୍ଡେଶ୍ୱରୀ ବଧ କରୁଥିବା ଚିତ୍ର ଅଙ୍କିତ ହୋଇଛି । ଏହା ବ୍ୟତୀତ ଏହାର କାନ୍ଥରେ ଭୈରବ ଚିତ୍ର ଅଛି ଯାହା ନେପାଲ ମଣ୍ଡଳର ସବୁଠାରୁ ବଡ ଚିତ୍ର । ଲୋକକଥା ଲୋକକଥା ଅନୁସାରେ ଚଣ୍ଡେଶ୍ୱର ମନ୍ଦିର ଥିବା ସ୍ଥାନରେ ଦେବୀ ସତୀ/ପାର୍ବତୀ ଚଣ୍ଡ ଅସୁରକୁ ବଧ କରିଥିଲେ । ଶିବଙ୍କଠାରୁ ବର ପାଇ ନାରୀମାନଙ୍କ ବ୍ୟତୀତ ସଭିଙ୍କ ନିମନ୍ତେ ଚଣ୍ଡ ଅଜେୟ ହୋଇଥିଲା । ସେଥିଯୋଗୁ ସେ ସଂସାର ନିମନ୍ତେ ଏକ ଦୁଷ୍ଟ ଗ୍ରହ ହୋଇଗଲା । ଦେବତାମାନେ ଯାଇ ବ୍ରହ୍ମାଙ୍କ ପାଖରେ ଫେରାଦ ଦେଲେ । ସେହି ସମୟରେ ଏବେକାର ମନ୍ଦିର ଥିବା ସ୍ଥାନରେ ଦେବୀ ରହୁଥିଲେ । ନାରଦ ଚଣ୍ଡକୁ ଉସୁକେଇ ସେହି ସ୍ଥାନକୁ ଯାଇ ଯୁଦ୍ଧ କରିବାକୁ କହିଲେ । ବିରାଟ ସୈନ୍ୟ ବଳ ନେଇ ଚଣ୍ଡ ଯୁଦ୍ଧ କରିବାକୁ ବାହାରିଲେ । ସେ ଆସିବାର ଦେଖି ଦେବତାମାନେ ପକ୍ଷୀ ରୂପରେ ଉଡ଼ିବାକୁ ଲାଗିବା ଦେଖି ଦେବୀ ଗୋଟିଏ ଗଛ ଭିତରେ ଲୁଚିଗଲେ । ରାଗରେ ଚଣ୍ଡ ସେହି ଗଛକୁ ଖଣ୍ଡାରେ କାଟିଦେଲା । ସେହି ଗଛରୁ ଦେବୀ ଏକ ସିଂହ ଉପରେ ବସି ବାହାରିଲେ ଓ ଚଣ୍ଡ ସାଥିରେ ଭୟଙ୍କର ଯୁଦ୍ଧ ହେଲା । ଯୁଦ୍ଧର ଚଣ୍ଡ ମରିବା ପରେ ତା ଦେହରୁ ଏକ ଶିବ ଲିଙ୍ଗ ବାହାରିଲା । ଏବେ ମଧ୍ୟ ସେହି ଲିଙ୍ଗା ମଦିର ପରିସରରେ ପୂଜା ପାଉଛି ।
ପ୍ରଭା ଚାଟାର୍ଜୀ ଭାରତର ବେଙ୍ଗାଳୁରୁସ୍ଥିତ ଜନ ଏଫ. ୱେଲ୍ସ ଟେକନୋଲୋଜି ସେଣ୍ଟରରେ  (ଆଗରୁ ଜେନେରାଲ ଇଲେକ୍ଟ୍ରିକ ଗ୍ଲୋବାଲ ରିସର୍ଚ ଆଣ୍ଡ ଟେକନୋଲୋଜି ଡେଭଲପମେଣ୍ଟ ସେଣ୍ଟର ନାମରେ ଜଣା) ଜଣେ ଭାରତୀୟ ବୈଜ୍ଞାନିକ  । ସେ ଆଗରୁ ହାଇଦ୍ରାବାଦର ଇଣ୍ଡିଆନ ଇନଷ୍ଟିଚ୍ୟୁଟ ଅଫ କେମିକାଲ ଟେକନୋଲୋଜିରେ ଜଣେ ବରିଷ୍ଠ ବୈଜ୍ଞାନିକ ଥିଲେ ଓ ଭାରତର ସୋସାଇଟି ଅଫ ବାଇଓମ୍ୟାଟେରିଆଲ୍ସ ଆଣ୍ଡ ଆର୍ଟିଫିସିଆଲ ଅର୍ଗାନ୍ସର କାର୍ଯ୍ୟନିର୍ବାହୀ କମିଟିର ସଦସ୍ୟ ଥିଲେ । ସେ ପ୍ରଧାନତଃ ଭାରତରେ ବିଜ୍ଞାନ ଓ ପ୍ରଯୁକ୍ତି ଶିକ୍ଷା କ୍ଷେତ୍ରରେ କାର୍ଯ୍ୟକରିଛନ୍ତି ।
ଲେଖା ଚାଲିଛି... ସମ୍ବିତ ପାତ୍ର  (ଜନ୍ମ: ୧୩ ଡିସେମ୍ବର ୧୯୭୪) ଜଣେ ଭାରତୀୟ ରାଜନେତା ଏବଂ ଶଲ୍ୟ ଚିକିତ୍ସକ, ଯିଏକି ଭାରତୀୟ ସଂସଦର ତଳ ସଦନ ଲୋକ ସଭାର ଜଣେ ସାଂସଦ ଭାବରେ କାର୍ଯ୍ୟ କରୁଛନ୍ତି  । ୨୦୧୪ ମସିହାରୁ, ସେ ଭାରତୀୟ ଜନତା ପାର୍ଟିର ରାଷ୍ଟ୍ରୀୟ ଉପାଧକ୍ଷ ଭାବରେ କାର୍ଯ୍ୟ କରୁଛନ୍ତି ଏବଂ ୨୦୨୧ ମସିହାରୁ ଭାରତୀୟ ପର୍ଯ୍ୟଟନ ବିକାଶ ପରିଷଦର ଅଧକ୍ଷ ଭାବରେ କାର୍ଯ୍ୟ କରୁଛନ୍ତି । ପାତ୍ର, ହିନ୍ଦୁ ରାଓ ହସ୍ପିଟାଲରୁ ତାଙ୍କର ପ୍ରଥମ ଚାକିରୀ ଆରମ୍ଭ କରିଥିଲେ । ୨୦୧୭ ମସିହାରେ, ତୈଳ ଓ ପ୍ରାକୃତିକ ଗ୍ୟାସ କର୍ପୋରେସନ୍ ଲିମିଟେଡ୍‌ର ସ୍ୱାଧୀନ ନିର୍ଦ୍ଦେଶକ ଭାବରେ ସେ ଦାୟିତ୍ୱ ଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ସମ୍ବିତ ପାତ୍ର ୧୯୭୪ ମସିହାର ଡିସେମ୍ବର ୧୩ ତାରିଖରେ, ବିହାର  (ବର୍ତ୍ତମାନର ଝାଡ଼ଖଣ୍ଡ) ରାଜ୍ୟର ଧାନବାଡ଼ ଜିଲ୍ଲାର ବୋକାରୋ ଷ୍ଟିଲ୍ ସିଟିରେ, ଏକ ଓଡ଼ିଆ ପରିବାରରେ ଜନ୍ମଗ୍ରହଣ କରିଥିଲେ  । ତାଙ୍କ ବାପାଙ୍କ ନାମ ରବୀନ୍ଦ୍ରନାଥ ପାତ୍ର, ଯିଏକି ବୋକାରୋ ଷ୍ଟିଲ୍ ପ୍ଲାଣ୍ଟରେ କାମ କରୁଥିଲେ । ସେ ଚିନ୍ମୟ ବିଦ୍ୟାଳୟ, ବୋକାରୋରୁ ତାଙ୍କର ପ୍ରାଥମିକ ଶିକ୍ଷା ଗ୍ରହଣ କରିଥିଲେ । ୧୯୯୭ ମସିହାରେ, ସେ ସମ୍ବଲପୁର ସ୍ଥିତ ବୀର ସୁରେନ୍ଦ୍ର ସାଏ ଇନିଷ୍ଟିଚ୍ୟୁଟ୍ ଅଫ୍ ମେଡିକାଲ୍ ସାଇନ୍ସ ଓ ରିସର୍ଚ୍ଚରୁ ତାଙ୍କର ଏମ୍.ବି.ବି.ଏସ୍ କରିଥିଲେ ଏବଂ ପରେ, ୨୦୦୨ ମସିହାରେ, କଟକ ସ୍ଥିତ ଶ୍ରୀରାମ ଚନ୍ଦ୍ର ଭଞ୍ଜ ମେଡିକାଲ କଲେଜ ଆଣ୍ଡ ହସ୍ପିଟାଲରୁ ତାଙ୍କର ଏମ୍.ଏସ୍ କରିଥିଲେ । ୨୦୦୩ ମସିହାରେ, ସେ ୟୁପିଏସ୍‌ସି ଦ୍ୱାରା ପରିଚାଳିତ ମିଳିତ ମେଡିକାଲ୍ ସେବା ପରୀକ୍ଷାରେ ଉତ୍ତୀର୍ଣ୍ଣ ହୋଇ ହିନ୍ଦୁ ରାଓ ହସ୍ପିଟାଲରେ ଜଣେ ମେଡିକାଲ୍ ଅଫିସର ଭାବରେ ଯୋଗ ଦେଇଥିଲେ ।
ମାଇକେଲ କିଣ୍ଡୋ  ( ୧୯୪୭ - ୨୦୨୦ ) ଜଣେ ଭାରତୀୟ ହକି ଖେଳାଳି ଥିଲେ  । ଦଳରେ ସେ ଜଣେ ରକ୍ଷଣଭାଗରେ ଫୁଲବ୍ୟାକ ଭାବରେ ଖେଳୁଥିଲେ । ଭାରତୀୟ ଦଳ ତରଫରୁ ସେ ୩ଟି ବିଶ୍ୱକପ ହକି ଓ ୧୯୭୨ ମସିହାର ମ୍ୟୁନିକ ଅଲିମ୍ପିକ୍ସ ଓ ୧୯୭୪ ମସିହାରେ ତେହେରାନଠାରେ ଏସିଆନ ଗେମ୍ସ ଖେଳିଥିଲେ । ୧୯୭୫ ହକି ବିଶ୍ୱକପରେ ଭାରତ ସ୍ୱର୍ଣ୍ଣ, ୧୯୭୩ ବିଶ୍ୱକପରେ ରୌପ୍ୟ ଓ ୧୯୭୧ ବିଶ୍ୱକପରେ ବ୍ରୋଞ୍ଜପଦକ ବିଜେତା ହୋଇଥିଲା । ଜୀବନୀ ମାଇକେଲ ୧୯୪୭ ମସିହା ଜୁନ ୨ ତାରିଖରେ ବିହାରର  ( ବର୍ତ୍ତମାନର ଝାଡ଼ଖଣ୍ଡ ) ସିମଦେଗାଠାରେ ଜନ୍ମଗ୍ରହଣ କରିଥିଲେ  । ରାଉରକେଲା ଇସ୍ପାତ କାରଖାନାର ଚାକିରୀ କରୁଥିବାରୁ ସେ ରାଉରକେଲାଠାରେ ରହୁଥିଲେ ଓ ଓଡ଼ିଶା ଦଳ ତରଫରୁ ହକି ଖେଳୁଥିଲେ । ୧୯୭୨ ମସିହାରେ ତାଙ୍କୁ ଅର୍ଜୁନ ପୁରସ୍କାରରେ ସମ୍ମାନୀତ କରାଯାଇଥିଲା । ୨୦୨୦ ଡିସେମ୍ବର ୩୧ ତାରେଖରେ କିଣ୍ଡୋଙ୍କର ପରଲୋକ ଘଟିଥିଲା ।